Esdalik.uz - ёшлик илҳомлари » Жавондаги китоб » Олтин қурбонлик истайди\nЖамшид Ҳабиб янги фарзандлик бўлган ҳамкасби Шамидани кўриб келиш учун туғ-руқхонага шошарди. Бир йил олдин қомати озғин, лекин чиройли бу қиз такрор-такрор йўқ, бўлмайди, дейишига қарамасдан барибир ўзи билан ҳамқишлоқ бўлган бир тожирга турмушга чиқди. Унинг қаттиқ қаршилик кўрсатишига сабаб танлаган касбини ниҳоятда яхши кўриши ва оппоқ келинлик либоси юрак орзулари учун кафанга айланишидан чўчи-ши эди. У эри бошқа ишлашга қўймаслигидан ё ўзи оилавий масъулизтлар остида қолиб кетишидан хавотирда эди. Ана шунинг учун ота-онаси ва қариндошларининг киноя-кеса-тиқларига, сингилларининг ярим ҳазил-ярим чин қилиб «опажон, қачон бизнинг навбати-мизни олдинга сурасиз», дейишларига ҳам эътибор бермасди.\n… Ўтган йили тўйдан бир ой олдин Шамиданинг отаси - ўрта бўйли, ҳали сочларига қормисол оқ толалар ёғилмаган киши Жамшиднинг ишхонасига келди. Аввалига журна-листнинг осилган қош-қовоғини кўриб, гапни нимадан бошлашни билмасдан тараддуд-ланиб қолди. Жамшиднинг чеҳраси очилиб, ҳеч кутилмаганда ундан меҳрибонлик ила ҳол-аҳвол сўрагач, ўзини қўлга олди:\n— Иним, мен сизнинг олдингизга алланечук бир кулгили туюладиган илтимос билан келдим. Шамида йигирма бешга қадам қўйди, лекин совчиларни умидсизлантириб кузат-гани-кузатган. Мен унинг касбини яхии кўришини биламан, ҳозир демократия замони эканлигини, ҳеч кимни мажбурлаш мумкин эмаслигини яхши тушунаман. Лекин Сиз мени тушунинг, қишлоқ одамлари қизимнинг турмушга чиқмаётганлиги сабабини бош-қача, ўзларича изоҳлашади. Шамида ўзини ишга бағишлашни истайди, лекин шахсий ҳаёти нима бўлади? Агар Тожикистон Оврупо мамлакати бўлганда эди, мен унинг амали-ни жон-дилим билан қўллаб-қувватлардим. Лекин бизнинг урф-одатларимиз қизимнинг истакларини ўз доирасига сиғдирмайди. Ҳозир қизимизга лойиқ, ҳар томондан ўзига тинч, ўзимизнинг қишлоқлик бир йигит совчи қўйиб турибди. Қизимнинг ҳам у йигитга оз бўл-сада кўнгли бордек. Агар Сиз Шамидага бир марта насиҳат қилиб қўйсангиз, зора тўйини есак.\nШамиданинг отаси жим қолди. Жамшид бундан беш йил олдин биринчи марта олдига келган Шамидани кўз ўнгига келтирди. Ҳа, ўша пайтда журналист бу нозанин қизга ҳус-нидан фойдаланиб қолган ҳолда яхшигина эр топишни тавсия этганди. Журналистлик ин-соннинг жинсига қарамаслигини, эркак ва аёл бирдайин азоб-машаққат тортишига тўғри келишини таъкидлаганди. Оиланинг оғир юкини бирдай кўтариб ва касб машаққатини бирдай енгиб, яхши журналист бўлиб, мақсадига эришадиган аёллар оз топилади, деган-ди. Аслида ҳам бундайин бахтли аёлларни бармоқ билан санаш мумкин. Ҳаётини касбига бағишлаган кўпчилик журналист аёллар турмушда осудалик билишмайди.\nЎшанда Шамида унинг сўзларини индамасдан тинглади-да, рухсат сўраб чиқиб кетди. Жамшид энди қайтиб келмайди деган хаёлда эди. Лекин орадан пича вақт ўтгач Шамида қайтиб келди. У журналистнинг синовчан назарини сезиб, деди:\nЎшандан буён беш йил ўтди. Шамида аста-секин журналистлар доирасида ўз «мен»ини пайдо қилди. Лекин ҳалигача ўрганиш учун вақт зарур эди, вақт…\n— Агар менга бирон нарса боғлиқ бўлса, Шамида билан суҳбатлашаман, - Жамшид хайрлашиш мақсадида меҳмоннинг қўлини дўстона сиқди.\n— У Сизнинг сўзингизни икки қилмайди, - Шамиданинг отаси жилмайди.\n… Жамшид кечқурун Шамидани ишхоналари яқинидаги бекатда кўрди. У одатига кўра юзининг бир томонини қўли билан тўсган ҳолда гавдали, лекин бироз қорин қўйган йигит билан гаплашиб турарди. Улардан сал нарида хорижда тайёрланган машина турар ва эшиги очиқлигидан йигитники эканлигини сезиш мумкин эди. Машина ичидаги магнито-фондан Манижа Давлат айтаётган қўшиқ эшитиларди.\nЖурналистни кўрган қизнинг қулоқларигача қизариб кетди. Унинг авзоидаги ўзгариш-ни сезган Жамшид ошиқона суҳбатга халал етказдимми деган ўйга борди.\n— Аллақачон куёвбўлмиш сенинг қайси ҳофизни ёқтиришинггача билиб олибди, қойил! – Жамшид йигитнинг қўлини совуққина сиқар экан, унга таҳсин айтаётгандайин елка тек-кизди ва тезда икковидан узоқлашди.\nЭртасига Шамида ўзига берилган топшириқни бажараётиб, устма-уст уч марта хато қилди ва Жамшиднинг жаҳли чиқиб, уни олдига чақирди.\n— Бор, тезда эрга тег. Сен энди ҳушингниям, ақлингниям йўқотгансан. Вактида сени жойинг бешикнинг ёни, журналистлик эмас, ўзингни ўзинг қийнамагин дея огохлантир-маганмидим.\nҚиз аччиқ-аччиқ йиғлади. Чунки журналист унга гапираётганда бир ўзи эмас, бир неча ҳамкасби ҳам бор эди. Ҳамкасблар қизга истеҳзоли қараб туришарди.\n— Бошқа йўли йўқми?\n— Йўқ ва бўлмайди ҳам. Ўзингниям қийнама, мениям.\nЖамшид Шамиданинг кўзларидан дув-дув оқаётган ёшни кўриб, бироз юмшади.\n— Муддатсиз таътилга чиқиш учун ариза ёз. Кейин кўрамиз.\nИкки ҳафтадан сўнг Шамида тўйга таклифнома кўтариб келди. Уни ўз қўли билан Жамшидга бериш учун ҳеч журъат қила олмасди. Турди-турди-да, стол устига қўйиб кетди. Журналист унга бир назар ташлади-да, бир четга отиб юборди. Тўйга ҳам бормади.\nАслида тўйга бориш учун ҳафсаласи ҳам йўқ эди. Лекин тўйнинг эртаси Шамиданинг отаси катта дастурхон кўтариб келди.\n— Сизнинг ишингиз кўплигини биламан. Манови Сизнинг насибангиз.\nЖамшид ҳатто дастурхонни очиб кўрмади. Уни ҳамкасбларига тутқазиб, деди:\n… Ана ўша Шамида бугун ўғилчалик бўлибди. Унинг эри эрта тонгда газета идорасида пайдо бўлди.\n— Муаллим, Шамиданинг хоҳишига кўра ўғлимизнинг отини Жамшид қўйдик.\nШамида Жамшидни очиқ чеҳра билан кутиб олган бўлмасин, лекин унинг кўзларига қандайдир андуҳми, ташвишми парда ташлаб турганини сезиш қийин эмас эди. Журна-лист шогирдининг бундай руҳий ҳолатга тушишини илгарилари ҳам кўрганди. Ана шун-дай ҳолатларда Шамида кечгача лабида зўраки жилмайиш билан юрар, фақатгина уйига кетиш олдидан устодини ёлғиз топиб, гап очарди:\n— Муаллим, бир қийин ташвишим бор, - у гапини давом эттирмасдан номаълум нуқтага кўз тикканча қоларди.\nБу гал ҳам эрини кузатиб турар экан, маъноли қараш қилди, лекин у ҳеч нарсани сез-масдан, уларни ёлғиз қолдиришни ўйлаш нари турсин, балки буйруқ бераётгандайин овозини кўтарди:\n— Мен муаллимни кузатиб қўяман.\nЖамшид туйғуларини зўрға йиғиштириб олди. Агар манови келинчак олдинги Шамида бўлганда эди эрини гап билан узиб-узиб олган бўларди. Лекин худди шу асно шогирднинг эрга тегишини ўшанда қанчалик оғир қабул қилганини сезганга ўхшади. Энди у фақат-гина кимнингдир айтганини қиладиган буйруғини бажарадиган одам бўлиб қолмасдан, Жамшиднинг ҳаётида ёпишмаган ямоққа ўхшарди.\nШамида эрига бошқа эътибор бермасдан жўшиб-тошиб ҳикоя қилишга тушди:\n— Кеча ёш бир аёлни олиб келишди. Биринчи марта туғиши бўлгани учун анча азоб чек-ди. Кўп қон йўқотди. Тунги ўн бирларда ўғилчалик бўлди. Ака-укалари аллақаерлардан қон топиб келишди. Лекин қон бериш пайтида ҳамширанинг уйқуси келади ва аёлнинг томирига кўп ҳаво кириб, у ўлиб қолади.\nШамида жим қолди. Жамшид маъносиз қўл силтади. Аниқроғи, у бу ишораси билан «бундай бахтсиз ҳодисалар тез-тез юз бериб туради», демоқчи эди.\n— Биласизми, муаллим, ҳамшираларнинг айтишларича гўё у келинчак сал олдин олтин топиб олган экан…\n— Нима? – Жамшид қаттиқ кулиб юборишдан ўзини тўхтатиб қолди. – Олтин?! Қаер-дан? Балки жавоҳирлар оролидан капитан Флинтнинг олтинларини топиб олгандир?\n-Рост айтяпман. Эрталаб ўликни олиб кетишга келишганида у келинчакнинг онаси бир ўғлининг ёқасидан олиб «қизимнинг ўлимига сен сабабчисан, агар бегуноҳ қизни ўлдир-маганингда бундай бўлмасди», деди.\n— Муаллим, Шамида анчагина қўрққан. Шунинг учун оғзига келганини айтаверади, - Шамиданинг эри хотинига қараб норози жилмайди.\n— Қўрқманг, менинг қайта ишга чиқиш ниятим йўқ ва бундай қотилликларнинг чигили-ни ёзишга ҳунарим ҳам йўқ.\nЖамшид эр-хотиннинг жанжал кўтараётганликларини кўриб, тезда орга кирди:\n— Эринг сени эҳтиёт қиляпти. Сени аяши эса, яхши кўришининг белгиси. Мен кеча тун-да қандай воқеа юз берганлигини аниқлаш учун уриниб кўраман. Сен хотиржам бўлавер-гин.\nУ ортига қайтди. Қаршисидан оқ кийимдаги чиройли бир қиз келарди. Гарчи у таниш туюлсада, лекин Жамшид қизни қаерда кўрганлигини ҳеч эслай олмади.\n— Танимадингизми? Мен Ситора бўламан. «Орзулар ўладиган пайтда» деган кечинма қиссангиз бор-ку, ўшанинг қаҳрамони – ҳамшира қиз мен бўламан-да. Энди эсладингиз-ми?\nЖамшид қизариб кетди. Ҳа, у ёш умри хазон бўлган санъаткор Шаҳромнинг ўлими сирларини очишга ёрдам берган қиз эди.\n— Филология куллиётининг иккинчи босқичида ўқийман. Сиртқида.\n— Икки йилдан буён шу шаҳарда экансан, бир мартагина қўнғироқ қилсанг бўлмасмиди.\n— Мен Сизнинг ҳаётингизда бошқа пайдо бўлмасликка аҳд қилгандим. Лекин нима қилиб юрганларингизни биламан. Шогирдингиздан хабар олишга келдингизми?\n— Ҳа. Фарзандли бўлибди.\n— Яхши қиз. Лекин битта айби бор. Ҳалигача касбини жиннилардек яхши кўради. Ҳатто эридан ҳам яхшироқ кўради.\n— Йўқ, идорангизга бормайман, лекин агар йўқ демасангиз, кечқурун Сизни ўзингниз суйган «Кант» ресторанига таклиф қиламан, - қиз чиройли жилмайдида, қўшиб қўйди. – Ҳаммаси менинг ҳисобимдан, Сиз ҳеч ташвиш тортманг.\nЖамшид бир зум иккиланди-да, сўнг бепарво жавоб берди:\nГўё бегоналар юзма-юз ўтиришгандайин ҳар иккови ҳам оғзига сув олгандайин эди. Биринчи бўлиб сўз бошлаш учун на униси, на буниси журъат қила олмасди. Ниҳоят Жам-шид чуқур оҳ тортди-да, қадаҳларни тўлдириб, синиқ жилмайди:\n— Бошқа давом эттирмаслигингизни сўрайман, - алланечук бир қатъият билан деди Ситора.\n— Икки йил давомида биронта одамга кўнгил қўя олмаганим сабабини биласизми? Нега Сизни унута олмаяпман? Биласизми? – қиз кўз қири билан суҳбатдошига қаради.\n— Йўқ. Тўғриси, бу борада ўйлаб ҳам кўрмаган эканман.\n— Ўша биринчи ва сўнгги учрашувимиздан кейин мен ўз-ўзимга Сизни ёшлик даври-мизнинг ғамгин хотира пучмоқларига топшираман, албатта топшираман, дея ваъда бер-гандим. Лекин бир воқеа юз бериб, Сизга бўлган меҳрим икки карра ошди.\n— Балки азайимхоннинг олдига бориб-келганимдан хабаринг йўқдир? – Жамшид ҳазил-га олди.\nҚиз бу гапни эшитмагандайин ҳиссиётга берилганча сўзида давом этди:\n— Синглим Ҳабиба менга қараганда чиройлироқ, ҳушёрроқ эди. Унга уйланишни истай-диганлар кўп эди. Лекин Ҳабиба аввал олий ўқув юртига кириб ўқишни, сўнг турмуш қуришни орзу қиларди. Аммо ўн биринчи синфда ўқиётганда бир ҳаромзодага ошиқ бўлиб қолди. Мен у лаънати синглимнинг кўнглини қандай топганлигини билмайман, лекин ундан ўн ёшга яқин катта бўлишига қарамасдан ҳаммага маъқул эди. Ҳатто мен ҳам унинг ошиқлик ҳақидаги тўқималарига ишонгандим. Лекин бошга келганни кўз кўрар экан. У лаънатининг хотини, тўртта боласи бор экан, Ҳабибани ҳомиладор қилди-ю, қора-сини кўрсатмай кетди, ярамас.Уни қидиришларим беҳуда кетди, айтишларича Россиянинг аллақайси бир гўрига кетган экан. Мен синглимнинг у лаънатидан орттирганини йўқо-тишини ва бошидан ўтганларни тезроқ унутишини қанчалик истамайин, бўлмади. Бир куни эрта тонгда уйғониб, Ҳабиба ётган ўринни бўш кўрдим. Юрагим ҳовлиққанча уни қидиришга тушдим. Ҳеч қаерда йўқ эди. Ниҳоят, эгаси йўқ, бузилиб ётган бир оғилга кир-сам… У ўзини осибди. Ҳатто ўлим билан юзма-юз келганда ҳам синглим очилмай хазон бўлган ёшлик ишқининг нишонаси – олти ойлик боласидан айрилишни истамабди. Бир тобутда икки ўлик кўтарилди. Бир қабрга ёшгина қизнинг покиза ишқи ва бир номарддан қолган нишонани кўмиб келишди… Бу ҳодисадан сўнг анчагача ўзимга келмадим. Уй мени чақиб-чақиб оларди, қаерга қарамайин, ёш умри хазон бўлган синглим ҳақида сўз-ларди. Тоқат қилиб-қилиб, Душанбега келдим. Икки йилдан бери шу ердаман, - қиз бир зум жим қолди-да, сўнг гапида давом этди.- Мен шеърнинг давомини ўқимаслигингизни нега сўрадим, биласизми? Биласизми, кейинги мисраси қандай?\n— Худо ҳақи билмайман, - Жамшид ғамгин ҳикояни эшитиб алланечук паришонхотир ўтирарди. – Мен бир мисрани биламан, холос.\n— Давоми « Кел, бир-биримизнинг қадримизга етайлик». Мен Сизнинг иккиюзлама бўлишингизни истамайман, мен тирик эканман, ишқингиз қалбимда бўлишини истайман, лекин ҳеч қачон бундан фойдаланишни истаманг.\nЖамшид мавзуни ўзгартириш учун ва бундай мусибатлар оз эмас, деган маънода сўзни бошқа томонга бурди:\n— Кеча тунда фарзанд кўраётиб, дунёдан ўтган аёлнинг ҳам бахти қора экан. Тиб ҳам-ширасининг айби билан дунёдан ўтди, дейишяпти.\nЖамшиднинг назарида Ситора ўзининг хаёлидан титроққа тушаётгандек туюлди. Лекин у хотиржам, бепарво қўл силтади-да, жавоб берди:\n— Бундай ҳодисалар бўлиб туради. Қон бераётган пайтда ҳамкасбим Нодирани уйқу босади. Аёлнинг қон томирига ортиқча ҳаво киради-да, у ўлади. Айтишларича у олтин топган экан ва бирон баҳона билан дунёдан ўтарди-да.\n— Сен бу афсоналарга ишонасанми? - Жамшид синовчан сўради.\n— Шамол бўлмаса, дарахтнинг шохи қимирламайди.\n— Мен бундай одамнинг тирик бўлишини истамайман, - Ситора совуққонларча деди. – Менинг унга куйинмаётганлигимнинг сабаби… у ўша ҳаромзоданинг синглиси экан. Синглимнинг хунига хун тўлашди. Мен буни эрталаб ўликни олиб кетишаётганда билдим. У лаънати шу ерда эди.\n— Бир кишининг гуноҳи учун бошқа бир инсонни гуноҳкор деб билиш яхши эмас, - Жамшид хаёлга берилганча пичирлади.\n— Турадиган вақтимиз бўлдими, дейман. Мен кеча навбатчи эдим. Уйқум келяпти, - деди Ситора бирданига кескин-кескин.\nУлар шу тарзда бошқа бир сўз демасдан, бош қимирлатиб хайрлашишди. Жамшид ик-ковининг орасида тубсиз жар пайдо бўлганини ҳис қиларди, лекин бу совуқлик, айрилиқ-нинг сабаби ким ё нима эканлиги ҳақида бир сўз дея олмасди.\nТонгда Шамиданинг қўнғироғи Жамшидни уйғотиб юборди:\n— Муаллим, вафот этган Гулнисо деган аёл чиндан ҳам археологик қазилмалар учун аж-ратилган майдонда олтин топиб олган экан. Ўша ерга экин экишган эканда. Гулноз ер чопаётган эканми, ишқилиб, ўша ерда ишлаётган эканда. Заркент туманининг Шоддара деган қишлоғида. Бир кўзача олтин топган экан. Уни эрига кўрсатиб, акаларига олиб борибди. Бу ерда яна битта қотиллик қиссаси бор, - ҳаяжонлаганидан Шамиданинг овози титрарди.\n— Ҳозир етиб бораман, - Жамшид уйқусираб жавоб бергач, ўрнидан турди. Кийимини кийди-да, шоша-пиша юз-қўлини ювиб, туғруқхонага отланди.\n— Биз бу ҳодисани текшириб чиқдик. Аслида қон бериш пайтида ва у тугагач, бемор ўл-майди. Лекин Гулнисо ҳушсизларча қўлини чўзади ва найча узилиб, томирига ҳаво киради.\n— Агар найза узилган бўлса, балки қон қуйиш мосламаси ағдарилиб кетгандир?\n— Тиб ҳамшираси бу ағдар-тўнтардан чиқкан овоздан ҳам уйғонмайди, шундайми?\n— Йўқ… Хайр, ака, ҳамширани совуққонлиги учун ишдан ҳайдадик, яна нима қилайлик? - ҳаким зарда қилди.\n-Кимдир барча духтурлар ва ҳамшираларга Гулнисо тўғрисида гапиришни таъқиқлаб қўйибди. Ҳамма қўрқа-писа гапиради. Бу ерда бирон-бир даҳшатли сир бор. Айтишлари-ча Гулнисонинг янгасини бир ҳафта олдин ўлдириб, дарёга ташлашган экан.\nХудди шу лаҳза Шамиданинг эри хонага кириб келди. У эрта саҳарлаб журналистни хотинининг олдида кўриб, авзои ўзгарди. Лекин ҳеч нарса демасдан совуққина саломлаш-ди. Жамшид бу муносабатга аҳамият бермасдан ташқари чиқди.\nСитора ҳали ишга келмаган экан. Журналист унинг телефон рақамини олмаганига пушаймон чекди. Навбатчи ҳамширадан унинг қачон ишга келишини сўрар экан, ажойиб бир маълумот олди.\n— Кеча қўнғироқ қилганди, қандайдир иши чиқиб қолибди, туғилган ерига – Заркент-га кетар экан.\nЖамшид ишхонасига келиб, ҳамкасблари билан хайрлашиб Шоддарага отланаётганда яна Шамида қўнғироқ қилиб қолди:\n— Муаллим, менинг эрим ҳам Заркентга бормоқчи, Сиз бунга ҳайрон бўлмаяпсизми?\nШамида шундай дея қандайдир бир қўрққандайин гапини давом эттирди:\n— Ўзингизни эҳтиёт қилинг, илтимос…\nЖамшид аввал хотинининг ишхонасига борди. Нўшофарин кутилмаган ҳодиса ҳақида-ги қисқа ҳикояни эшитгач, илтижога тушди:\n— Илтимос, борманг! Кўнглим қандайдир бир ёмон ҳодиса юз беришидан хавотирда. Ахир бугун катта ўғлимизнинг туғилган куни…\nЛекин журналист одатига кўра ўжарлик қилди.\n— Мен боғчага бориб, ўғлимни табриклайман. Сен ҳамма нарсадан хавотирланаверма. Анчадан буён тузукроқ нарса ёзганим йўқ. Бирон яхшироқ детективга мавзу чиқиб қолар. Борди-ю… Ситорадан хавотирланаётган бўлсанг, - Жамшид кўзларини ўйнатди. – Бу гал уни армонда қолдириш гуноҳ.\n— Ўша Ситора қуриб кетсин. Сиз бундай номаъқулчиликларни биринчи марта қилаёт-ганингиз йўқ. Лекин менинг бахтимга қўлга тушира олмаяпман.\n— Руслар айтганларидек « Не пойман, не вор», яъни қўлга тушмаган ўғри, ўғри эмас.,- Жамшид кулганича Нўшофарин билан хайрлашиб, сафар анжомларини олиш учун уйига жўнади.\nБоғчага борганида катта ўғли отаси олиб келган совғага ғамгин қараганча деди:\nЖамшид овози борича кулиб, ўғлини қучди, осмонга отиб, эркалади ва хайрлашди.\nКичик ўғли у олиб борган машиначани ўйнаганча хурсандлигидан отасининг кетаёт-ганлигига эътибор бермаслигини кўриб, у билан хайрлашганда соат кундузги бирга яқин-лашиб қолганди.\nБоғчадан чиқиши биланоқ у ерда турган такси белгиси туширилган машинани кўриб, қувонганча ўтирди. Шу он кўнглидан бир шубҳа визиллаб ўтди: «Бу ерда бирон марта такси тўхтаб турганини кўрмаган эдим. Шаҳарда бўлса, биронта такси Суғд вилоятига тегишли «02» рақами билан юрмайди».\nЛекин бахтига қарши бу шубҳа жуда тез тарқади. Ҳайдовчи йўловчининг хавотирини сезгандайин деди:\n— Мен аслида Заркент туманига бормоқчи эдим. Иккита йўловчим бор. Учинчи одам мана шу боғча олдига келмоқчи эди. Ҳалигача дараги йўқ.\n— Шундайми? Агар йўловчиларингиз тайёр бўлса, бирга кетар эканмизда. Мен ҳам Заркентга бормоқчиман.\n— Заркентнинг қаерига? –ҳайдовчи шунчаки сўрагандай бўлди.\nЖамшид ҳайдовчининг қанчалик хунук тиржайганини кўрмади…\nНазорат нуқтасидан ўтишаётганда ҳайдовчи йўл назорати ходимига ўн сомоний узат-ганда , у пулни индамасдан олиб, машина, ҳайдовчи ва йўловчиларнинг ҳужжатларига заррача эътибор бермасдан ўтказиб юборар экан, Жамшид икки йўловчи ва ҳайдовчига тузукроқ разм солиб, уларнинг афтлари ўхшашлигини сезиб, кўнглида ғашлик ҳукм сур-ганида аллақачон кеч бўлганди. Варзоб туманининг Зардеҳ қишлоғи яқинида ҳайдовчи қандайдир бир баҳона топиб машинани тўхтатди. Журналист сигарет чекиш учун пастга тушди ва атрофдаги чиройли манзарага тикилиб қолди. Икки йил олдин Шаҳром мана шу минтақада ўз жонига қасд қилганди. Жамшид хотираларга берилиб кетиб, оқ дўппили йўловчининг ортидан пусиб келиб, бошига узун темир билан қаттиқ туширганини сезмай қолди. Журналист букчайиб қолар экан, йўловчи олдига ўтиб қаттиқ тепди. Йўлдошлари-дан қайси бирининг қўлида пичоқ ялтилларди. Биттаси тиззасига темир билан урди. Жам-шиднинг кўкраги қаттиқ оғриб, қўли иссиқ қонга тегди.\n«Шаҳромнинг ўлган ери. Бир пайтлар қани эди мен ҳам мана шундай кўркам бир ерда жон берсам, дея орзу қилардим, - Жамшиднинг кўнглидан аламли ўйлар ўтарди. – Лекин Шаҳром нима учун ўлаётганини биларди, мен-чи, нима сабабли жон бераётганимни ҳам билмасдан ўлиб кетяпман».\nПойтахтдаги «Н» тумани жиноят қидирув бўлими бошлиғи полковник Шоҳин Азизов ва терговчи Омонов Жамшиднинг эшиги олдида бир зум тўхтаб қолишди. Ичкаридан болаларнинг ўйин-кулгилари овози эшитиларди.\n— Нўшофаринни чақириб, воқеани тушунтирамиз ва баёнотини оламиз, - деди Омонов.\n— Агар шундай қилсангиз, мендан катта бўлишингизга қарамасдан пешонангизга битта ўқ жойлайман, - Азизов совуқ ва қаҳр аралаш гапирди. – Болаларнинг нима гуноҳи бор? Нега уларнинг завқли ўйинларини бузамиз?\n— Ахир уларнинг оталари жон берай деб ётибди, у ўлимидан олдин бир марта бўлсада болаларининг дийдорига тўйиб олсин, - терговчи алланечук чўчигандайин гапирарди.\n— Агар Жамшид жарроҳлик амалиёти пайтида вафот этса, билиб қўй, бугуннинг ўзи-даёқ Шоддараларинг гўристонга айланади.\n— Мен боланинг туғилган куни учун совға олиб келдим. Гўё табриклаш учун келдим, бошқа ҳеч нарса.\nАгар Омонов Азизовнинг феъл-атворидан хабардор бўлмаганида, агар унинг кимсан «шеф»нинг ўзига куёвлигини билмаганида, агар бу одамнинг Жамшидга нисбатан қанча-лик меҳру муҳаббати борлигини эшитмаганида эди, балки ҳозир воқеа бутунлай бошқача тус олиши мумкин эди. Лекин ҳозир итоат қилганча Азизовнинг қўлидан каттагина айиқ-чани олдида, эшик қўнғироғини босди.\nНўшофарин аввалига уларнинг икковига хавотирлик билан тикилди, лекин совғани кўриб, хижолат тортди.\n— Келинглар, келинглар, Жамшид акамнинг тўсатдан зарур ишлари чиқиб қолиб, Зар-кентга кетдилар.\nУй тўла меҳмон эди. Жамшиднинг катта укаси бир зумда меҳмонларнинг олдини ноз-неъматларга тўлдирди. Омоновнинг томоғидан ҳеч нарса ўтмас ва у турли баҳоналарни ишлатиб, ҳамсабоғи бўлган аёлдан Жамшиднинг қаерга ва қачон кетганини сўрарди. Азизов бўлса, бепарвогина болалар билан суҳбатлашиб ўтирарди.\n— Кейин сен мениям олиб боргин, томоша қилиб келаман, демадингми? – полковник Жамшиднинг кичик ўғлини бағрига босиб, меҳрибонлик билан сўради.\n— Йўқ, дадам менга мошинча олиб келдилар. Кейин битта таксига ўтириб кетдилар.\n— Ҳа, қизил такси. Соқоли оқ битта одам дадамнинг сумкаларини мошиннинг орқасига қўйди. Буни холам ҳам кўрдилар.Дадам холамга боғча пули бердилар. Холам дадамларни кузатиб кўчагача чиқдилар.\n— Нўшофарин, менимча бу ўғлинг сенга қараганда боғча холасини яхши кўради. Нуқул холасини гапиради, - кулди полковник ва шундай гап орасида сўраётгандай сўради. – У чиройли холангнинг оти нима экан?\n— Содиқова Салима Худойиевна, - бола бурро жавоб бериб, ҳаммани кулдирди.\nАзизов ва Омонов яна пича ўиришгач, хайрлашиб чиқиб кетишди.\nШоҳин Жамшиднинг уйидан узоқлашишгач қўл телефонидан ҳамкасбларига кўнғироқ қилди, ҳол-аҳвол сўради ва тезда Салима Содиқовани топишларини тайинлади.\n— Маориф мудирига қўнғироқ қилиб, боғча мудирасининг яшаш манзилини аниқла. У Содиқовани ернинг тагидан бўлсаям топиб беради.\nШундан сўнг Азизов «Қарияи боло» беморхонасига қўнғироқ қилиб, ким биландир гаплашди-да, Омоновга ўгирилди:\n— Менинг қўполлигим учун кечир, лекин боланинг туғилган кунини мотамга айлан-тириш учун маънавий ҳуқуқим йўқ эди.\n— Шоддарага бориш учун Жамшид нима деган бўлса, мен Нўшофариндан билиб ол-дим. Биз ҳозир туғруқхона бош ҳакими билан ҳам суҳбатлашишимиз зарур. Менимча, калаванинг учи шунда, - деди Омонов гўё Азизовнинг узр сўраганини эшитмагандайин.\n— Қўнғироқ қилайми? – деди Шоҳин.\n— Ҳали Жамшиднинг уйига бормасимиздан олдин мен йигитларга бош ҳакимни топиш тўғрисида топшириқ бергандим. У иш жойида бизни кутиб ўтирибди. Шунингдек, Айний туманидаги назорат нуқтасидан Жамшидни олиб келган машина ҳайдовчиси кўрсатма-лари бўйича ўша машина ва йўловчилар ҳақида маълумот етиб келган бўлса керак.\n— Ундай бўлса, беморхонага борамизми? - сўради Азизов ва Омонов тасдиқлагандайин бош тебратди.\nЖарроҳ-профессор Азизов ва Омоновга Жамшиднинг олдига киришга рухсат берганида соат миллари кундузги 12 ни кўрсатиб турарди. Журналистнинг бутун бадани боғлаб таш-ланганини кўрган ҳар икки милиса ходими бир-бирига хижолатли боқди. Лекин Жамшид-нинг ҳар доимгидай сокин овози уларни бу ноқулай ҳолатдан қутқарди.\nОмонов жилмайганча сўради:\n— Биз билан гаплашишга кучинг етадими? Мабодо соғлигинг ёмонлашадиган бўлса…\n— Мен бир соатдан буён телефонда гаплашяпман. Аслида сенда бор маълумотни мен олдинроқ билиб олганман. Бу гал ҳам зиёфат сенинг ҳисобингдан бўлади, деб қўрқаман.\n— Сиз соғайиб кетиб, ўрнингиздан туринг, битта эмас, бешта зиёфат мендан, - Азизов эски дўстларнинг суҳбатига хушҳоллик билан қўшилди. – Худо ҳақи, агар бирон нохуш ҳодиса юз берганда Шоддарани ер билан яксон қилардим.\n— Яхши, Жамшид, кел, қарталарни очайлик, - Омонов курсига ўтириб, папкасини очди. Шоҳин бўш каравотга, бемор билан юзма-юз ўтирди. –Ҳамма фожианинг бошланаши, аниқроғи бу шум ҳодисанинг маркази - беморхона. Сен янги кўзи ёриган ҳамкасбинг Ша-мидадан тунда ҳамширанинг айби билан вафот этган аёл тўғрисида эшитгансан. Кечқурун бир тиб ҳамшираси билан бу борада гаплашгансан. Биз у ҳамширани топа олмадик. Лекин Нўшофариннинг айтишича бу суҳбатдан сўнг сенга Ситоранинг синглиси ҳалиги бемор-хонада ўлган аёл – Гулнисонинг акаси айби билан ўзини осгани маълум бўлган. Бу икки фожианинг бир-бирига боғлиқлиги ҳақида исбот топилганича йўқ. Ўша тунда Ситора Гулнисонинг хонасига бирон марта кирган эмас. Бу далилни Ситора даволаётган, туни билан мижжа қоқмаган бемор ҳам тасдиқлади. Эртаси куни тонгда сен Шамиданинг қўн-ғироғидан сўнг Заркентга йўл олдинг. Ўша телефон суҳбатидан бизга қанчалик маълум бўлишича Гулнисо экинзорда ишлаётиб, олтин топиб олади. Заркент ички ишлар бўлими-нинг барча ходимлари у ердаги одамларнинг уйларини текшириб чиқишади, лекин ҳеч ким олтин ҳақида эшитмаган, бу гаплардан сира хабари йўқ. Сен таксига ўтириб Шод-дарага жўнадинг. Биз сен кетган таксини топдик. Уни ўша тонгда, тахминан соат ўнларда бир номаълум одам Суғд вилоятида яшайдиган кишидан икки баравар нархига сотиб ола-ди. Машинани сенинг жонигга қасд қилинган ердан тахминан уч километр юқорироқдаги ердан топдик. Ҳайдовчи ва йўловчилар машинани жарга итариб юбориб, ўзлари ғойиб бўлишади. Ҳозирча биз уларни топа олмадик.\n— Машина жарда, мен беморхонада, ҳайдовчи ва ака-укалари Россияда мардикорлик қилишяпти, - кесатди Жамшид. – Балки мен уйқуда ётганимда ўзимни ўзим шу ҳолга солгандирман?\n— Ака-укалари? Буни қандай исботлайсан? – Омонов ўртоғининг кесатиғини сезмаган-дайин сўради.\n— Уларнинг учовиям ё ака-ука эдилар, ё яқин қариндошлар, - деди қатъийлик билан Жамшид. – Бир-бирларига жудаям ўхшашишарди.\n— Таксини боғча тарбиячиси, ўша машинани сотган суғдлик одам кўришган. Қизиғи, у такси Сиз боғчага киришингиз билан пайдо бўлган. Балки ортингиздан тушишгандир? – Шоҳин луқма ташлади. – Шунингдек Сизни беморхонага олиб келган ҳайдовчи ва унинг машинасининг орқа кабинасида ўтирган қиз Сизнинг жонингизга қасд қилишаётганини аниқ кўришган. Ҳайдовчи қўрқиб, орқага қайтмоқчи бўлади, лекин йўловчи қиз улар ури-шаётганлари йўқ, суҳбатлашишяпти, дейди. Орқадаги машина яқинлашиб келгач, анови-лар Сизни жарга ташлашади-да, қочиб қолишади.\n— У қиз ким экан? У ҳозир қаерда? Оти нима экан? – хаёлчан сўради Жамшид.\n— Ўзини Шоҳиста Кабирова деб таништирибди. Афсуски, уни бошқалар сўроқ қилиб, жавоб бериб юборишибди. Мен ҳайдовчини сўраш билан банд эдим. Лекин қизнинг яшаш манзилини ёзиб олишган.\n— Эртага кўрибсизки, у ерда бошқа одам яшайди ва у қиз Россиянинг қайси бир бозори-да кабоб ё сомса сотаётган бўлиб чиқади. Сенинг ўрнингда бўлганимда у қизга жавоб бер-масдим. Сурати борми?\n— Бахтимизга сурати бор, - жавоб берди қувонч билан Шоҳин, - менинг бир одатим бор, суратини олмасдан бурун биронта гувоҳга жавоб бермайман.\nПолковник қўлидаги папкадан сурат олиб, журналистга узатди. У ва Омонов икков синчковлик билан Жамшиднинг чеҳрасига тикилишди. Журналист суратга совуққина қаради-да, пичирлади:\nОмонов тезда қўл телефонида кимнидир чақирди-да, буйруқ берди:\n— Уни тополмайсан, Омонов, тополмайсан! Зиёфатга ваъда бер, менинг айрим қонун-бузишларимга кўз юм, бу можаронинг сирини икки кунда топиб бераман.\n— Жиноий иш генералнинг қўлида, - Омонов Шоҳинга қараб ғулдуллади. - Қўлимдан ҳеч қандай ёрдам келмайди. Агар айбинг бўлса, бу гал жавоб берасан, дўстим.\n— Агар оғир гуноҳ бўлмаса, ҳал қиламиз, - жавоб берди полковник.\n— Болаларимнинг қувончини мотамга айланишига йўл қўймагани ва зиёфат ваъдасини бергани учун мана шу Шоҳинни дея у фожиалар туркумининг асл сабабини топаман, - Жамшид ғамгингина кулди. – Сиз бир неча кечириб бўлмайдиган хатога йўл қўйгансиз.\nБиринчиси, фожиа маркази беморхона эмас, балки бир ҳафта илгари номаълум одамлар томонидан ўлдирилиб, дарёга ташланган аёл - тўрт боланинг онаси. Бу иш қотиллар томонидан пул берилиб, суд экспертининг оғзи ёпилгач, ўз жонига қасд қилиш дея эълон этилди. Иккинчиси, Сиз тезликда Шоддарага боришингиз керак эди. Аллақачон генерал Жунайдовнинг бевосита ҳимояси остида, мен у кишига жиноий иш ҳақида телефон орқа-ли ҳикоя қилгандим, бир неча нафар журналист туман ички ишлар бўлими ходимлари билан биргаликда иш олиб боришяпти ва ҳар соатда текшириш натижалари ҳақида менга билдириб туришибди. Учинчиси, кўп нарсани билган, бир қотиллик ва ҳамда бир суи-қасдга бевосита гувоҳ бўлган одамга нима учун жавоб бериб юборганликларингни бил- майман. Кўнглим сезиб турибди - ҳозир у ҳам Шоддарада. Мени беморхонага олиб келган қизни назарда тутяпман. Ситора туғруқхонада тиб ҳамшираси бўлиб ишлайди ва бўлиб ўтган воқеадан бошдан-оёқ хабардор. Тўртинчидан аввалги икки аёлнинг қотиллари ва суиқасд қилганлар Шоддарада бўлишлари турган гап, улар бир неча кун олдин қишлоқ-дан чиқиб кетишмаган эди. Улар ёлғиз эмас, балки олтинга харидор бўлган одамларнинг уч-тўрттаси ҳам улар билан бирга чиқар. Мен уч қотиллик ва суиқасд битта гуруҳнинг қўли билан қилинган ва уларнинг марказда суянганлари бор, деб ўйлайман. Бешинчидан, агар бемалол бўлса, менга икки-учта қўриқчи беринг. Ўша уч одамнинг афти менга яхши таниш бўлгани учун уларнинг мени «кўриб кетиш» учун келиб қолишларига ишонаман.\nЖамшид бир зум тин олди ва яна сўзлай бошлади:\n— Уч қотиллик ва бир одам ўлдиришга уриниш, - Жамшиднинг овози баланд янгради. – буларнинг ҳаммаси қаерда эканлигини ҳеч ким билмайдиган олтинларни деб! Олтинлар сири ўша биринчи қабрга кўмилган. Агар қабр очилса… - шу пайт Жамшиднинг қўл теле-фони жиринглаб қолди ва ҳар икки суҳбатдоши журналистнинг ранги оқариб кетганини кўришди.\nЖамшид телефонни бир четга қўйиб, Шоҳиндан сўради:\n— Азизов, сен «Хазиналар ороли» китобини ўқиганмисан?\n-У менинг севимли асарим, - деди полковник.\nИч, сенга иблис ёрдамчи бўлиши учун.\nБиласизми, тўрт боланинг онаси бўлган аёлнинг ўлиги қабр йўқ. Ишонасизми? Жасад йўқолибди! Кимдир олтин жасаднинг қорнида деб ишонибди., - Жамшид бирдан қаттиқ кулишга тушди. Кўкрак қафаси устидан сал юқорироққа санчилган пичоқ яраси устига боғланган оқ дока қизил тусга кира бошлади. Профессор югурганча кириб, ҳар икки тер-говчини чиқариб юборди.\nАзизов ва Омонов елиб бораётган хизмат машинасида Шоддарага кириб боришгани-да, бир гуруҳ журналистлар юк машинасига ўтириб қишлоқдан кетишди.\n— Биз кеч қолдик, кеч. Жамшид шу ерда ҳам биздан ўзгирлик қилди. Бу журналистлар беҳуда қишлоқдан чиқиб кетишмаяпти. Бундан чиқади, энди ҳамма нарса маълум.\n— Уларни тўхтатиб, сўраб кўрсакчи, - деди Шоҳин.\n— Қора кунга қолма тағин. Сўз эркинлигига ҳужум, журналист ҳуқуқларининг топта-лиши ва яна бошқа ўнлаб қоралашлар йил бўйи газета саҳифаларидан тушмайди, - ош-кора нафрат билан деди Омонов.\n— Адашасан. Олтин қаердалигини ҳеч ким билмайди. Аммо мен биламан, - Шоҳиннинг лабига ғолиб табассум югурди. – Тиб ҳамшираси Ситоранинг синглиси қабрини очиши-миз зарур. Мантиққа кўра у ҳам олтин қурбони бўлган. Ўша тунда Гулнисога қараб турган ҳамшира Нодира қизиқ бир маълумот берди. Тўғриси, Жамшид ўзи билган барча далил-ларни очиқ-ойдин айтмаётганлигини сезган бўлсамда, ҳеч нарса демадим. Гулнисо гўё ўлимини сезгандек экинзорда ишлаб юрганида олтин тўла кўзача топиб олганини ҳикоя қилади. У кўзачани ўзига яхши муносабатда бўлмаган эридан яшириб, акаларига олиб бориб беради. Сингилларининг олтин топганидан акаларининг ҳаммаси хабардор бўлади. Гулнисонинг катта акаси – Самандар олтинни маъшуқаси Ҳабибага – Ситоранинг синглисига олиб бориб беради. Ҳабиба Самандарнинг хотини борлигини эшитгач, йўлини топиб у аёл билан учрашади. Гап келганида Самандар ўзига қаттиқ ишонишини, агар ишонмаганда шунча олтинни олиб бориб бермаган бўлишини қистириб ўтади. Аёл бу борада эрининг укаларига айтади. Улар Самандарга олтинни топиб берасан дея таҳдид қилишади. Самандар Ҳабибадан олтинни қайтариб беришини, йўқса уни ўлдиришини айтади. Лекин қиз агар унга уйлансагина, олтинларни қайтариб бериши ҳақида шарт қўя-ди. У киши Россияга қочиб кетади. Унинг хотини қилган ишларидан пушаймон чекиб, яна Ҳабибанинг олдига боради. Самандарни бир дунё бойлик билан ҳам ўзига оғдириб ола ол-маганини кўрган Ҳабиба олтинларни унинг хотинига бериб юборади. Ана шундан сўнг номаълум одамлар Ҳабибани тунда уйидан олиб чиқиб кетишади ва осишади. Улар олтин-ни Ҳабибада деб гумон қилишган.\n— Демак, у ўзини ўлдирмаган? Сен буни қаердан биласан? - сўради Омонов.\n— Балки Самандарнинг хотини бало келтиргани учун олтинларни Ҳабибанинг қабрига кўмган чиқар, лекин нега уни ўлдиришган?\n— Балки Самандарнинг хотини олтинлар ҳақида кимгадир лақиллаб қўйгандир, балки бошқа бирон сабаби бордир. Ҳалигача бу бизга маълум эмас, - машина қишлоқ мактаби олдида тўхтагач Шоҳин жавоб берди.\nМашинани кўрган икки нафар милиса яқин келишди. Омонов туман ички ишлар бўлими бошлиғини сўради.\n— Вазир телефон қилгач бундан бир соат олдин беш нафар милиса ходими, тиббий-суд экспертиза ҳаяти ва уч нафар қўлга олинганлар билан Душанбега кетишди, - деди мили-салардан бири.\n— Қайси вазир телефон қилди? - сўради полковник.\n— Генерал Жунайдов, - жавоб берди иккинчи милиса.\nШоҳин ичидан отилиб чиқаётган аламни зўрға босиб, қўл телефонида рақам терди. У тарафдан Жунайдовнинг хотиржам овози эшитилди:\n— Менимча, сенга ва Омоновга Шоддарада қиладиган иш қолмаган. Тезда қайтиб келинглар. Эртага эрталаб соат саккизда ишда бўлинглар.\n— Ақлли фикр, - Омонов полковникнинг елкасига қўд ташлади.- олтинни биз топамиз.\nҲар иккала терговчини ҳаяжон босаётганиданми, йўл бўйи бир-бирига икки оғиз гап қотмади. Қабристонга етиб келишганда қоровул чол ғулдуллади:\n— Нима, биронтаси келгандими? – Омонов чолдан сўради.\n— Каллаи саҳарлаб ички ишлар бўлими бошлиғи бир гуруҳ милисалар билан келиб бит-та қабрнинг тит-питини чиқаришди.\n— Йўқ, бошлиқ мендан яқин орада биронта хотин қабр олдига келганмиди-йўқмиди, деб сўради.\n— Бир куни ёшгина ҳомиладор хотин келганди. Анчагача қабр бошида ўрмалашди. Кетаётганида бошидаги рўмолига нимадир тугиб олганди. У менга қараб марҳумнинг опаси бўлишини ва унинг қабридан тупроқ олганини айтди.\nҲар икки терговчи қабристон ёнида лолу ҳайрон турган бир пайтда Жамшидни кўришга бошида катта оқ салла, қўлида ҳасса , чеҳраси ёқимли бир қария келди. У эшик олдида турган қўриқчиларга қараб деди:\nЭшик олдидаги қўриқчилар ҳеч бир шубҳага бормасдан қишлоқдан келган чолни ичкари киритишди.\n— Ўғлим, мен сен ёзган нарсаларни қайта-қайта ўқийдиган бир мухлисинг бўламан, -Жамшиднинг олдига яқинлашар экан қария меҳрибонлик билан деди, - сенинг бахтсиз-ликка учраганингни эшитиб, жойимда ўтира олмадим.\nЭшик ёнида ўтирган оқ халатли қиз чолнинг ҳаракатларини диққат билан кузатарди. Журналист бўлса жилмайганча сўрашиш учун қўл узатди.Чол унга яқинлашди-да алла-нечук бир чаққонлик билан ҳассасини кўтариб Жамшиднинг томоғини бўғишга тушди. Қаршилик кўрсатишга куч тўплай олмаган журналистнинг боши ёстиққа тушди. Қиз ўрнидан туриб ўтирган курсисини олиб, бор кучи билан чолнинг бошига туширди. Қотил-нинг қўлидаги ҳасса учиб кетиб, ўзи ғулдуллаганча ерга йиқилди. У йиқилганда чиққан овозни эшитган қўриқчилар ичкарига отилиб киришди…\nЭртаси куни эрталаб Омонов ва Азизов генералнинг топшириғига кўра яна беморхона-га келишди. Беморнинг кўриниши бир кун олдингига қараганда бироз ёмонроқ туюлди. Лекин шу аҳволига қарамасдан оғиз очибоқ Омоновнинг иззат нафсига тегди:\n— Агар сен журналист бўлмаганингда, агар сен бунчалик айёр бўлмаганингда, агар ҳам-касбларинг сени қаҳрамон қилиб кўтаришмаганда… - Омонов гапини давом эттириш учун ўйланар экан, Шоҳин кулганча икки қўлини кўтариб ҳамкасбининг фикрини якун-лади:\n— Хуллас, агар сен бунчалик зўр бўлмаганингда, албатта қўлингга кишан солиб олиб кетардик.\n— Бу гал сен гапирасан, биз эшитамиз. Бу сенинг дўстинг – генерал Жунайдовнинг топ-шириғи, -деди Омонов ўзини зўрға қўлга олар экан.\n— Майли, - оғриқнинг зўридан Жамшид тўлғанди, - гарчи жиноятнинг бошдан-оёқ лаҳ-залари менга маълум бўлмасада, айтганим бўлсин.\n— Уёғидан хавотир бўлма, мен тўлдириб тураман, - деди Шоҳин.\n— Ҳабибанинг ўлдиришларидан бошлайман. Унда энг муҳим икир-чикир етишмайди. Қизни ярим тунда ким уйидан олиб чиқиб кетди ва осиб ўлдирди? Бу ишни ошиқдан бошқа ҳеч ким қила олмайди. Ака-укаларидан биттаси Самандарни Россиядан топиб келади. Самандар Ҳабибага тунда Россияга қочиб кетишларини, бу борада ҳеч кимга оғиз очмаслигини айтади. Ҳабиба тунги қочиш ҳақида ҳатто опаси Ситорага ҳам айтмайди. Тунда уйдан чиқишгач, Самандар Ҳабибадан олтинлар қаердалигини сўрайди. Ситора уйғониб қолишидан чўчиган Ҳабиба олтинларни бузилиб ётган бир оғилга яширган-лигини айтади. Оғилга етиб боришгач Ҳабиба ошиғи билан жанжал кўтаради. Сен олтин-ларни деб келгансан, мени деб эмас, дейди. Самандар қизга мушт кўтаради. Ҳабиба дод-лайди. Самандарнинг ортидан изма-из келган укалари Ҳабибани уриб-тепишга тушишади, бўғишади. Ҳушнини йўқотган Ҳабиба ўзига келмасдан ўлади. Ака-укалар қаердандир арқон топиб келишади ва Ҳабибани осиб қўйиб, ўзини ўлдирганга чиқаришади. Ўша топда улар бунга мажбур эдилар…\nЖамшид бир зум тин олар экан, Омонов сўради:\n— Агар уриб-тепиб, бўғиб ўлдиришган бўлса, қизнинг баданида изи қоларди. Сингли-сининг ғалати ўлими ҳақида Ситора нега ҳеч кимга шикоят қилмаган?\n— Яхшиси, буни унинг ўзидан сўранглар, - деди астагина толиққани шундайгина сези-либ турган Жамшид.\n— Бутун Тожикистонни қидириб чиқдик. Ситора йўқ, - ғулдуллади Омонов.\n— Шундай дегин. Яна битта зиёфатга тушиб турибсанда, - Жамшид бир четда ўтириб сўз қотмасдан ўртадаги суҳбатнинг бир сўзини қолдирмасдан ёзиб бораётган қизга ишора қилди. – Шафқат ҳамширасини чақириб келинг. Ҳа, анов куни мени жонимни асраб қол-ган, ҳа, иккинчи марта асраб қолган қизни.\nОрадан ҳеч қанча ўтмасдан оқ кўйлак кийган Ситора кириб келди. Кўриниши бироз ўз-гарган, кўзида кўзойнак.\n— Кўзойнагингни ол, уни тақиш муддати тугади. Бу ўртоқларнинг сенга бир неча саволи бор экан, - Жамшид барибир аччиқ учирди.\nҚизни кўрар экан аввалига ҳар икки терговчининг оёқ-қўли қалтиради. Омонов олдин-роқ ўзига келиб Жамшидга берган саволини такрорлади.\nСитора бир зум узоқ бир нуқтага жимгина тикилди-да, кейин ўзига ўзи гапираётгандай сўз бошлади:\n— Мен тиб ҳамшираси сифатида Ҳабиба ўзини осмаганлигини, уни ўлдиришганини дар-ров сездим. Шикоят қилмаганимнинг эса, бир неча сабаби бор. Аввало мен тумандаги ҳуқуқ-тартибот мақомотининг адолатни барқарор этишига ишонмайман. Биз томонларда фақат пулинг ё кучинг бўлса, адолатни топа оласан. Иккинчидан, Ҳабибанинг ўша пайт-даги ҳоли зорига қараганда, мени Худо кечирсин, ўлгани яхши эди. Гарчи бу аччиқ ҳақи-қат, уни қабул қилиш ўта қийин бўлсада, аслида шундай, – Ситоранинг кўзидан аста-секин оққан ёш оппоқ, бежирим юзини юва бошлади. – Учинчидан, бошимизга тушган фожиадан сўнг икки кун ўтгач икки нафар нотаниш эркак мени кўчада тутиб олиб, агар ўтган иш ҳақида бировга оғиз очсанг… номусингни булғаймиз, дейишди. Мен синглим-нинг кўйига тушишни истамасдим, истамасдим. Мен…- қизнинг овози бўғилди, - менинг номусим, синглимни ўлдиришгандан сўнг қолган ягона бойлигим бир умр сиймоси кўз ўнгимдан кетмайдиган инсоннинг насибаси бўлишини истардим. Агар бу орзумга етма-сам, ҳеч қачон ўзга бир инсоннинг хаёлида юрмайман дердим.\n— Майли, ҳозирча Сизга жавоб, - Шоҳин кўзларини юмганча қизнинг сўзларини тинг-лаётган Жамшидга қараб қўйиб деди. – Лекин узоққа кетманг, биз Сизни зўрға топдик.\nСитора ташқари чиқиши заҳоти Омонов Жамшиддан сўради:\n— Бу қачон пайдо бўлди?\n— Сизлар Шоддарага жўнаганингизда. Ўзини қидиришаётганини билиб Сизнинг олдин-гизга боради. Сизни топа олмасдан беморхонага келди. Мен ундан менга қўриқчи бўлиб туришни сўрадим. Олтин қидираётганлар барибир олдимга келишларини билардим.\n— Ҳабибани қандай ўлдиришганини ака-укалардан бошқа ҳеч ким билмайди. Сен қаер-дан биласан? - сўради Омонов.\n— Бу саволга менинг жавобим тайёр, - деди Шоҳин Жамшиддан илгарироқ сўз очиб. - Шамиданинг эри - Қаҳрамон туғруқхонада Самандар билан танишади. Бу одамнинг олтини борлигини билиб, унга осонгина эришишни ўйлайди. У Самандарга олтинни қандай қилиб пуллашни таклиф этади. Ака-укалар унга Шодмондарада ўзларини кутиб туришни ва Заркентгача олиб боришни сўрашади. Қаҳрамон рози бўлади. Ака-укалар Зиддеҳда Жамшидни ўлди деб ҳисоблаб, машинани довондан жарликка итариб юбориша-ди ва Қаҳрамоннинг машинасида Заркентга йўл олишади. Йўл-йўлакай бўлган воқеалар-нинг ҳаммасини янги шерикларига гапириб беришади. Олтинни олиш учун тунда Саман-дар хотинининг қабрини очиб, ўликни эски бир гўрга ташлашади. Қаҳрамон даҳшатга тушади. Эрта тонгда милисахонага бориб, бор воқеани туман ички ишлар бўлими бош-лиғига айтиб беради. У ака-укаларни қўлга олишда катта ёрдам беради.\nШоҳин сўзларини индамасдан тинглаётган Жамшидга қаради-да, деди:\n— У энг суйган қаҳрамонини деб, манови яримжон бўлиб ётган одамни деб, довон нима дегани, дунёнинг нариги чеккасига ҳам боришга тайёрга ўхшайди, - деди Омонов киноя аралаш. – Унинг ўша ака-укалар ниятидан хабари борлиги аниқ ва Жамшиднинг изидан бораверган.\n— Иккинчи қотиллик олтин биринчи марта йўқолганида юз берган, - Жамшид ўйчан гап бошлади. – Самандарнинг хотини Ҳабибанинг ўлимидан хабар топгач, унда кимнинг қўли борлигини англайди. Бир куни кўзадан бир олтин занжирни олиб, бўйнига тақади. Буни кўрган қайнотаси ўғилларига айтади. Самандар хотинидан олтин занжирни қаердан ол-ганлигини сўрайди. Аёл Ҳабиба кўзани берганлигига иқрор бўлади. Ака-укалар бу хабар-ни эшитганларидан сўнг енгил нафас оладилар.Лекин аёл эртаси куни саҳарда кўзани Ҳабибанинг қабрига кўмиб келади. Ака-укалар Самандардан олтинни сўрашади. У хотинини чақиради. Аёл «уни дарёга ташладим», дейди. Мени ўлдирмоқчи бўлган чол бор-ку, у ўша тарихий ҳассаси билан келинини савалайди. Аёл «Ҳабибани ўлдиргансиз-лар, эртага милисага бориб, ҳаммасини айтиб бераман», дея додлагач, чол менга қўллаган классик усули билан келинини бўғиб ўлдиради. Ана шу можаро устига шўрлик Гулнисо ҳам келиб қолади. Янгаси ўлимидан олдин унга олтин қаердалигини айтган бўлади. Гул-нисо нега қотилларнинг чангалидан янгасини қутқариш учун олтин қаердалигини айтма-ди – бу муаммолигича қолмоқда. Қотилликдан сўнг ака-укалар ўликни дарёга ташлашади ва келиннинг кийимларини қирғоққа қўйиб кетишади. Мақсадлари аниқ - гўё келин ўз жонига қасд қилган. Гарчи жасадни топишгач туман суд-тиббий эеспертиза хизмати аёл дарёга ташланмасдан ўлдирилганини аниқласада, аммо ака-укалар тиққан пул оғизларни бойлайди. Хуллас, еган оғиз кулгили хулоса чиқаради: аёлнинг бўйни дарёдаги тошларга урилиб кўкариб кетган эмиш. Гулнисо олтинлар устма-уст бахтсизликлар келтираётгани-ни кўргач Ҳабибанинг қабрига бориб, олтинларни олади-да, кўзани дарёга ташлайди.\n— Сенинг бу гапларингни Қаҳрамоннинг гувоҳлиги ҳам, Самандарнинг болалари берган баёнот ҳам, барча қотилликларни бўйнига олаётган чолнинг айтганлари ҳам тасдиқлайди. Устига суд-тиббиёт экспертизасининг хулосаси бор. Унинг ходимлари айбларини енгил-лаштириш учун аслида нима бўлганлигини ёзиб беришган, - деди Шоҳин.\n— Энг муаммоли қотиллик, ҳаммадан кўпроқ кўнгилни ғаш қилаётган ўлдириш Гул-нисонинг сирли ўлими, - деди Жамшид.\n— Келинглар, бу ҳақда яхшиси мен гапирайин, - тиржайди Омонов. – Чунки бу қотил-ликда Ситорадан ҳам гумон борлиги учун Жамшиднинг ҳикоясини эшитиш тўғри эмас. Кунлардан бир кун шўрлик Гулнисо отасига кўза ўзида эканлигини айтади. Чол тезда буни ўғилларига етказади. Уларнинг сингилларидан очиқдан-очиқ олтин қаердалигини айтишни талаб этишга ботинолмасликлари тушунарли эди. Чунки аввало олтинни у топ-ган ва янгасининг ўлимига гувоҳ бўлган. Ака-укалар сингилларини ўлдириш ниятида бўлишмаган. Лекин Гулнисонинг ўзини тутиши уларни бу ишни ўта маҳорат билан ижро этишга мажбур этади. Ҳамшира Нодиранинг айтишича Самандар билан илгаридан таниш экан. Самандар синглисини туғруқхонага олиб келганида Нодира қизга меҳрибонлик қилади. Ҳамширанинг авраётганини сезмаган содда келинчак бўлган воқеаларнинг ипи-дан-игнасигача, жумладан олтин қаерда эканлигигача айтиб беради. Гулнисо гапининг охирида ёшгина қиз ва тўрт боланинг онаси бўлган янгасининг ўлдирилиши ҳақида қўш-ни хонада ётган журналист аёлга, яъни Шамидага айтиб беришини, ундан бу қотилликлар ҳақида ёзишини илтимос қилишга қасам ичганини айтади. Нодира Гулнисодан эшитган-ларининг ҳаммасини оқизмай-томизмай Самандарга етказади. Ака-укалар яна бир киши қилғуликларидан хабардор бўлганини эшитиб, ҳамма сирлари ошкор бўлишидан чўчиб қолишади. Гулнисога қон берилаётганда Самандар Нодирага қаҳва олиб киради, унга уйқу солиб қўйилганини ҳамшира билмайди. Нодира қаҳвани ичиб, уйқуга кетади. Самандар бу фурсатдан фойдаланиб синглиси билан жанжаллашади? Нега Нодирага бор сиримизни тўкиб-сочдинг, дейди. «Олтин қаерда? Нега ҳамма ҳодисани журналист аёлга айтмоқчисан?» Синглиси додлаганча олтинни қабристондан қидиришларини айтади. Самандар Гулнисони тинчлантириш учун унинг оғзини ёпмоқчи бўлади. Ана шунда шош-ганидан қон қуйиш мосламасини ағдариб юборади. Самандар беморхонада навбатчи дух-турни топа олмагач, иккинчи шафқат ҳамшираси – Ситорани чақиришдан чўчийди. Шу-нинг учун у индамай-нетмай укаларининг олдига кетади.\n— Ҳамшира Нодиранинг, Гулнисонинг жасади текшириб кўрилгани борасида суд-тиб-бий экспертизасининг, қаҳвахона хизматчиси ва Самандарга уйқудори сотган дорихона ходимининг баёнотлари бор, - қўшимча қилди Шоҳин.\n— Ўлдирилган инсонларнинг ҳаммаси ҳеч бўлмаганда бир марта олтинни кўришган ва озгина бўлсада ўзларини унинг эгаси ҳисоблашган. Лекин мен бахти қоранинг айбим нима? – ғамгин сўради Жамшид.\n— Бу ҳодисалар ортидан тушганинг ҳақида Қаҳрамон ва Нодира ака-укаларни огоҳлан-тиришади. Олтинга ўчлик ака-укаларнинг кўзларини кўр қилиб қўяди. Улар сингиллари-ни тупроққа топширишгач, сени қидириб пойтахтга келишади. Уларга биронта гувоҳ керак эмас эди. Бир баҳона қилиб Нодирани ҳам йўқотишларига оз қолади.\n— Аммо айтганларимизнинг кўпчилиги ҳали фараздан ўзга эмас! Қотиллар гуноҳларини бўйинларига олишадими-йўқми, буниси маълум эмас, - Шоҳин ўрнидан турди. – Эртага учрашамиз, ё телефонлашамиз. Тезроқ тузалиб кетинг, бу гал мен Сизни «Кант»га таклиф этаман.\nАйбланувчилар ишни чўзишмади. Фақат Самандар аввалига «билмайман, мен қилма-ганман», дея жонини халос қилишга уринди. Шоҳин эшикни қаттиқ ёпиб, уни шундай савалади-шундай савалади, ана кейин мумдек юмшади-қолди. Ака-укалар ихтиёрий равишда қилмишларини бўйинларига олишса, жазо енгиллашиши ҳақида эшитишгач, булбулдек сайрашга тушишди. Уларнинг ҳар бири зўр бериб айбни иккинчисига ағда-ришга уринарди.\nНиҳоят тергов тугади. Терговчилар толиққан, бўшашган ҳолда Жамшидни кўришга боришди. Журналистнинг соғлиги қийинчилик билан бўлсада, аста-секин тикланаётганди. Терговчилар хонага кириб боришганида Шамида йўргаклик боласини бағрига босганча беморнинг ёнида ўтирарди.\n— Муаллим, мен унинг … унинг баҳридан ўтаман, - Шамида кўз ёшларини тўхтата ол-масди. – Мен ишга қайтаман.\n— Кеч бўлди, қизим, кеч, - Жамшид чақалоққа ишора қилди. – Эринг яхши ишлар ҳам қилибди. Буни ҳисобга олишар.\n— Сен айтган бир далил бутунлай ёлғон чиқди. У терговни нотўғри йўлга бошлашига сал қолди, - деди Омонов.\n— Наҳотки? Ахир бу ишни ўрганган журналистлар айтган гапларнинг ҳаммаси бир-биридан асло фарқ қилмасди, - Жамшид ўртоғининг сўзини жиддий қабул қилди.\n— Чолнинг иккита ҳассаси бор экан. Биринчи ҳассаси келинини ўлдирганда синиб қол-ган. У шумчол Сизни ўлдириш учун бошқа ҳассасини олиб келган, - Шоҳин ёйилиб кул-ди.\n— Анови ҳамширангни бизда ишлаш учун бермайсанми. Нима гўзаллар фақат сенинг атрофингда юришлари шартми? – Омонов гапни бошқа томонга бурди.\n— Марҳамат, кўндира олсанг, олиб кетавер, - деди жилмайганча журналист.\n— Агар кўнмаса, қиссасини бошдан-оёқ Нўшофаринга айтиб бераман. Агар айтмасам, комсомоллик виждоним куйиб кетсин, - Омонов кўрсаткич бармоғини юқори кўтариб, таҳдид қилди.\nИкки терговчи ташқари чиқишганда Нўшофарин ва Шамида беморхона ҳовлисида нимадир ҳақда гаплашиб ўтиришарди.\n— Бешикка қаттиқ боғлама, ҳали у нозик , - Нўшофариннинг сўзлари аранг қулоққа чалинарди.\n— Бу қиз сенга ким бўлади?\n— Холам бўладилар, - деди фахрланганча бола.\n— Яна битта холами? – Шоҳин қаҳ-қаҳлаганча Нўшофарин томонга қаради.\n19/11/2020 Биринчи қор\n05/05/2020 Ислом Али


7 май, 2021, 04:37\nТеглар:Суперлига | Пахтакор | Турон | Питер Хюистра\nЎзбекистон Суперлигаси 7-туридан ўрин олган "Турон" - "Пахтакор" учрашувида томонлар 1:1 ҳисобидаги дурангга имзо чекди. Дебютант билан баҳсдан сўнг "шерлар" бош мураббийи ўйин хусусида фикрларини билдириб ўтди:\n"Турон"га ажойиб ўйин учун раҳмат айтаман. Улар жуда яхши стадион ва майдонга эга. Шундай янги жамоалари кўпайгани маъқул. Инфратузилмасига катта эътибор қаратаётган клубларнинг кўпайиши Суперлига учун фойдали бўлади. Ўйинга тўхталадиган бўлсам, биринчи бўлимда ташаббус томонимизда бўлди. Кўплаб вазиятлар яратдик ва ҳакам томонидан белгиланган пенальтидан сўнг ҳисобда олдинга чиқиб олдик. Танаффусдан сўнг, бўшашганимиз боис, футболчилар бир нечта хатога йўл қўйди. Мана шу хатолар ҳисобнинг тенглашишига олиб келди. Ушбу голдан сўнг, мезбонлар янада қўшимча куч олиб олдинга интилди. "Турон" бугун майдоннинг ҳар бир қаричи учун курашганини айтиб ўтишим керак. Дарвозамиздан тўп олиб чиққанимизга қарамай, кейинги дақиқаларда хотиржам ўйинни назорат қилдик. Рақиб дарвозабони ҳам яхши ўйин намойиш қилди. Ғалабага ҳақли эдик.\nЧемпионлар Лигасида қисқа вақтда олтита ўйин ўтказганимиз жисмоний ҳолатимизга таъсир қилди, деб ўйламайман. Буни баҳона сифатида келтирмоқчи эмасман. Биз ҳар доимгидек, ўз ўйинимизни кўрсатдик. Бугун ким тайёр бўлса, ўша футболчиларни майдонга туширдик. Захирадан майдонга тушган футболчилар ҳам ўйинни кучайтиришди. Бир неча яққол голли вазиятларимизда рақиб посбони ўзини кўрсатди. Мухлислар тинмай қўллаб-қувватлаб ҳакамга ҳам босим ўтказа олишди.\nМавсум бошида барча ўйинларда ғалаба қозондик. ОЧЛ гуруҳ босқичида эса битта ўйинда мағлубиятга учрадик. Охирги йиллардаги ва бу мавсумдаги "Пахтакор" ўртасида фарқ бор. Таркибни етакчилар тарк этишди. Молиявий жиҳатдан олдингидек эмасмиз. Шу боис, кўпроқ ёшлар билан ишлаб, уларнинг даражасини кўтаришга ҳаракат қиламиз. Бу менга ёқади. "Пахтакор"да жуда яхши академия бор. Улар Чемпионлар Лигасида ҳам ўзларининг сифатларини кўрсата олишди", - дея нидерландиялик мутахасис сўзларини келтирмоқда клуб матбуот хизмати.\nYo'qoooooolllllllllllllllllllll! Chotki o'ynadilar chotki.\nФото Суперлига. "Пахтакор", "Насаф" ва АГМКнинг қолдирилган ўйинлари бошланиш вақтлари маълум бўлди (фото)\n"Қизилқум" "Турон"га қарши ўйин орқали Тошкентдаги йиғинини якунлади


23.06.2020 11:23 0 1236\n2020 йилнинг 20 июнидан 2020/2021 ўқув йили учун олий таълим муассасаларининг бакалавриат таълим йўналишларига абитуриентларни онлайн рўйхатга олиш бошлангани ҳақида хабар бергандик.\nМуҳаммад ал-Хоразмий номидаги Тошкент ахборот технологиялари университетида 2020/2021 ўқув йили учун олий таълим муассасаларига қабул жараёни бошланиши муносабати билан абитуриентлар ва уларнинг ота-оналарига қулайлик яратиш ҳамда уларни қизиқтирган саволларга тезкор жавоб бериш мақсадида «Call-марказ» ташкил қилинди.\nҚуйидаги телефон рақамлари орқали «Call-марказ» билан боғланиб, ўзингизни қизиқтирган саволларга жавоб олишингиз мумкин:\n«Call-марказ» душанбадан шанбагача соат 08:30дан 18:00 га қадар фаолият кўрсатади.\nМаълумот учун: 2020 йил 22 июнь соат 18:00 ҳолатига кўра, Тошкент ахборот технологиялари университети 1784 нафар абитуриентни онлайн рўйхатга олган.\nКўпроқ маълумотни бу ердан олишингиз мумкин.\nТАТУ абитуриент Sалл-марказ қабул\nТаълим 20/07, 10:45\nБугун ҳужжат топширишнинг охирги куни


ИнтерФУТБОЛ :: Самвел Бабаян: Биринчи навбатда мухлислардан кечирим сўрайман\nСамвел Бабаян: Биринчи навбатда мухлислардан кечирим сўрайман\nАввал хабар берганимиздлек, Ўзбекистон терма жамоаси ЖЧ-2018 саралаш босқичининг сўнгги 10 – турида Тошкентда Жанубий Корея терма жамоаси билан 0:0 ҳисобида дуранг ўйнаб, ўзига керакли бўлган очколарни жамлай олмади.\nУшбу натижа Ўзбекистони терма жамоасини Россия мундиалига бориш йўлланмасидан маҳрум қилди ва ЎФФ раҳбарияти жамоа бош мураббийи Самвел Бабаянни эгаллаб турган лавозимидан озод этди.\nСамвел Вячеславович Жанубий Кореяга қарши ўйиндан сўнг ўтказилган матбуот анжуманида қисқача чиқиш қилиб, саволларга жавоб беришга тайёр эмаслиги ва кейинчалик ўзи мурожаатнома йўллашини айтиб ўтганди.\nҚуйида Самвел Бабаян берган ваъдасига асосан терма жамоа ва ўзбек футболи мухлисларига ўзининг узрли мурожаатномасини сайтимиз орқали йўллади.\n“Авваламбор мухлислар ишончини оқлай олмаганим учун улардан кечирим сўрамоқчиман. Ўтган йиллар мобайнида мураббийлар штаби билан бирга имкониятимиз даражасида катта ҳажмдаги ишларини амалга оширишга ҳаракат қилдик.\nХусусан, терма жамоа бир аҳил оилага айланди. Бизнинг асосий мақсадимиз терма жамоани жаҳон чемпионатига олиб чиқиб, жонажон Ўзбекистонда ҳам футбол ўйнай олишларини ва футболни яхши кўришларини намойиш этиш орқали юртимиз довруғини янада кўтариш эди.\nШу ўринда бизга етарли шарт-шароитларни яратиб берган ЎФФ президенти Мираброр Усмоновга миннатдорчилик билдирмоқчиман.\nҲал қилувчи саралаш босқичини жуда яхши бошлаб, 2-турдан сўнг гуруҳ пешқадамига айлангандик. Терма жамоадаги ишга бошқача ёндошув керак.\nБундан ташқари баъзи ўйинларда шахсан менинг хатоларим туфайли айрим учрашувларда очколар юқотдик.\nШу билан бирга бизга кўплаб ўйинларда омад етишмади. Сўнгги дақиқаларда ўтказиб юборилган голлар фақат йўл қўйилган хатолар эвазига эмас балки омадга ҳам боғлиқ бўлди.\nНима бўлганда ҳам мазкур босқичда иштирок этган футболчилардан иборат жамоа жаҳон футбол форумида иштирок этишга лойиқ эди. Ишонаманки, бош жамоа ЖЧ финал босқичида қатнашади. Чунки Ўзбекистонда иқтидорли футболчилар жуда кўп.\nШу ўринда мухлисларимизни икки йил мобайнида қўллаб-қуватлаб турганлари учун уларга катта раҳмат айтмоқчиман.\nТерма жамоада ишлаш ҳар қандай мутахассис учун фахр шу билан бирга катта жавобгарлик ва масъулиятни юклайди. Худо ҳаққи бутун вужудим билан шу ишга ўзимни бағишлагандим.\nБизни ЖЧ финал босқичидан биттагина гол етишмади холос... Мундиалга чиқиш учун, мухлисларимизни бахтиёр қилиш учун барча ўйлаган ишларимизни қилдик, аммо...\nЯна бир карра улардан узр сўрайман ва Ўзбекистон терма жамоасини кейинги ўйинларида ғалаба қозонишларини чин дилимдан тилаб қоламан”...., - дея сўзларини якунлади.


12:15 / 07.01.2019 2705 pdf Ўқиш режими + -\nҲақиқатан, тавҳид фақат илоҳий сифатлардан бири бўлибгина қолмай, балки барча сифатларни жамловчи, Аллоҳ таолога лойиқ бўлган ва Аллоҳ таолонинг зотига лойиқ бўлмаган ҳамма нарсаларни баён қилувчи нарсадир. У Ислом миллатининг шиоридир. Ислом у билан танилгандир ва бошқа динлардан имтиёзли бўлгандир.\nМотуридий мазҳабидаги ақийда китобларида бу ҳақиқат қисқача тарзда қуйидагича ифода қилинади:\n«Албатта, Аллоҳ бирдир, Унинг шериги йўқдир».\nБиринчи нарса Аллоҳ таолога иймондир. Шунингдек, Унинг исмлари, сифатлари қабулини кўрсатиш ва Унинг ҳамма аҳкомларига бўйсунишдир.\nАллоҳга иймон масаласи икки босқичга бўлинади.\nБиринчиси: Аллоҳ таолонинг азалий ва абадий мавжудлигига иймон келтириш.\nИккинчиси: Аллоҳ Ўз зотида ҳам, сифатларида ҳам, исмларида ҳам, ишларида ҳам, ҳукмларида ҳам ёлғизлигига, шериги йўқлигига иймон келтириш. Худди Аллоҳнинг Ўз сўзида:\n«Унинг шериги йўқ. Ана шунга буюрилганман. Ва мен мусулмонларнинг аввалгисиман», дейилганидек (Анъом сураси, 163-оят).\nРобблик ва илоҳлик тавҳиди исмлар ва сифатлар тавҳидига киритилгандир. Бу иккисининг ақоид китобларида сифатлар тавҳидидан кейин зикр қилиниши умумий нарсадан кейин аҳамиятли нарсани алоҳида яна зикр қилиш сабабидандир. Бошқа сифатларнинг тавҳиди зарурий, аҳамиятли эмаслиги учун эмас, эътибор берилсин.\nБарча набий алайҳиссаломлар тавҳидни баён этиш, Аллоҳнинг фардлигини (бирлиги, ягоналигини) аён қилиш учун келганлар, шунинг учун ҳам уларнинг гаплари «Лаа илааҳа иллаллоҳ» калимаси устида жам бўлиб, ҳужжатлари шунга қаратилган. Уларнинг миллатлари – умматларига ҳам «Лаа мавжуда иллаллоҳ» (Аллоҳдан бошқа мавжуд йўқ) демоққа амр қилинмаган, балки «Лаа илааҳа иллаллоҳ» (Аллоҳдан бошқа илоҳ йўқ) дейиш буюрилган, яъни улар Аллоҳ таолодан ўзга маъбуд йўқлигини изҳор этишни қасд қилганлар. Бу эса мушрикларнинг гумони ва хаёлига раддия бўлган. Чунки у мушриклар шундай дейишади:\n«Ана ўшалар бизнинг Аллоҳ ҳузуридаги шафоатчиларимиздир!» (Юнус сураси, 18-оят):\n«Биз уларга фақат бизни Аллоҳга жуда ҳам яқин қилишлари учунгина ибодат қилурмиз» (Зумар сураси, 3-оят).\nХолдорбек 07:52 / 19.01.2019\nАлҳамдулиллаҳ.Устозимнинг суҳбатидан у дунёда хам бахраманд бўлиш насиб қилсин.Амин.\n11:10 / 07.01.2019 11555\n15:10 / 07.01.2019 3290\nБизларга Ислом ақийдаси етиб келишида хизмат қилган зотларнинг ҳаммаларига Аллоҳ таолонинг раҳмати бўлсинАзиз ва муҳтарам ўқувчи Ҳозирги кунимизда ақийда ўта давоми...\n1421 15:30 / 17.08.2020\nтўртинчи мақолаВоқиъа сураси тафсиридан иқтибослар .Сизларни Биз яратганмиз, ишонсаларингчи, 57оят.Оятда одамларга лутф билан хитоб қилиняпти. .Инсон, сўзи давоми...\n890 14:00 / 22 февраль\nЯна жуда муҳим бир нарсани билиб олиш ақийда илмини ўрганувчи шахс учун лозим ва лобуддир.Мутавотир хабар ndash хоҳ Қуръони каримда келган, хоҳ ҳадиси шариф ила давоми...\n3212 13:09 / 03.12.2018\nМукаммал саодат ақийдаси\nИнсон ҳақиқатиИнсон учун бахтли ҳаёт манбаини излашдан олдин ўша инсон деган зотнинг асли, ҳақиқати, мақоми, масъулияти ва бошқа унга оид тушунчалар ҳақида бир давоми...\n1649 14:36 / 09.10.2018\n202 17:00 / 04 март\n134 17:27 / 03 март\n54352 11:58 / 10.10.2018\n67709 11:56 / 10.10.2018\n18190 15:03 / 10.03.2020


ПРЕЗИДЕНТ ШАВКАТ МИРЗИЁЕВ ВА ЎЗБЕКИСТОН ЁШЛАРИ Ўзбекистон миллий электр тармоқлари акциядорлик жамияти\nИпотека дастури доирасида уй-жой сотиб олиш учун ёш оилаларга қўшимча 2 мингта квота ажратилади ва ушбу мақсадлар учун бюджетдан 60 миллиард сўм маблағ йўналтирилади.\nШунингдек, ёш оилаларнинг ипотека кредитини қайтаришга тўлаган маблағлари даромад солиғидан тўлиқ озод қилинади.\nШунингдек, “Темир дафтар”да қайд этилган оилаларнинг ҳар бир фарзандига ўқув қуроллари ва мактаб формаси сотиб олиш учун август ойида 500 минг сўмдан моддий ёрдам берилади.\nЁшлар ўртасида китобхонликни, мутолаа маданиятини ривожлантириш доимий эътиборимиз марказида бўлади.\nБунда, муаллифлар учун биринчи ўринга – 100 миллион сўм, иккинчи ўринга – 75 миллион сўм, учинчи ўринга – 50 миллион сўм мукофот берилади.\nБўстонлиқ туманида Ўзбекистон металлургия комбинатининг “Ёшлик оромгоҳи” негизида йил давомида фаолият юритадиган Республика иқтидорли ёшлар оромгоҳи ташкил этилади.\nБу масканда ёшларимиз йил давомида аниқ фанлар билан бирга, бадиий адабиёт, тасвирий санъат ва мусиқа бўйича ҳам билим ва малакасини оширадилар.\nҲар бир вилоят ва туманда “Чавандозлар мактаби” фаолияти йўлга қўйилади.\nЖойларда спорт тўгаракларини ташкил қилаётган мураббийларга инвентар сотиб олиш учун субсидия ажратилади, бўш турган бинолар имтиёзли асосда ижарага берилади.\nИлгари муҳтож бўлиб, умидсизликка тушиб қолган, "Ёшлар дафтари" орқали ўз ишини бошлаган Азиза Самиғова энди замонавий уйда яшайди. Унга ҳурматли Президентимиз 3 хонали уй совға қилди.\nЮртимиз бўйлаб 6 миллионга яқин ғайрати баланд, интилувчан ўғил-қизларимиз иштирокида “Янги Ўзбекистон ёшлари, бирлашайлик!” шиори остида ўтказилган фестиваллар, барча ёшларимиз учун етуклик ва ҳақиқий ватанпарварлик кўриги бўлди.\nУшбу фестиваллар бундан буён нафақат вилоят марказларида, балки ҳар бир туман ва шаҳарда ўтказиб борилади, уларда кўтарилган масалалар ечими бўйича ҳар йили Ҳукумат алоҳида дастурлар қабул қилади.\nЯнги Ўзбекистонни барпо этишга қаратилган умумхалқ ҳаракати сафларида сиз, азиз ёшларимизнинг қудратли тўлқин бўлиб майдонга чиқаётганингиз алоҳида таҳсинга сазовордир.\nАбу Райҳон Беруний, Мирзо Улуғбек сингари улуғ алломалар, Алишер Навоий, Бобур Мирзо каби шоир ва мутафаккирлар, Абдулла Авлоний, Фитрат, Абдулла Қодирийдек маърифатпарвар адиб ва олимлар ўзларининг машҳур илмий кашфиётларини, ўлмас бадиий асарларини айнан сизларнинг ёшингизда яратганларини ҳаммамиз яхши биламиз ва бу билан фахрланамиз.\nБизнинг томирларимизда ана шундай улуғ боболаримизнинг қони оқар экан, уларнинг муносиб ворислари бўлиш, улар каби юксак мақсадлар сари интилиб яшаш барчамизнинг муқаддас бурчимиздир.\nЭндиги муҳим вазифамиз – мана шундай фарзандларимиз орасидан янги авлод Берунийларини, Ибн Сино ва Улуғбекларини, Хоразмий ва Фарғонийларини тарбиялаб, вояга етказишдан иборат.\nБу йўналишда “Беруний издошлари”, “Мирзо Улуғбек ворислари”, “Алишер Навоий давомчилари” каби кўрик-танловлар ўтказиб, ғолибларни рағбатлантириш тизими йўлга қўйилади.\nХабарингиз бор, яқинда таниқли сиёсатчи, Парламентлараро Иттифоқнинг Бош котиби Мартин Чунгонг бошлиқ расмий делегация мамлакатимизга ташриф буюрди.\nСуҳбат чоғида у киши бир фикрни афсус билан таъкидлади. Яъни, сайёрамиз аҳолисининг ярмидан кўпини 30 ёшгача бўлган инсонлар ташкил этса-да, бутун дунё бўйича ёш депутатларнинг улуши 2,6 фоизга ҳам етмас экан.\nОлий мартабали меҳмон Ўзбекистонда бу кўрсаткич 6 фоиздан ошганини юқори баҳолади.\nСиёсий етук ва фаол ёш йигит-қизларимизни миллий парламентимиз ва маҳаллий кенгашлар фаолиятига янада кенгроқ жалб этамиз.\nХалқ депутатлари кенгашлари тавсияси асосида ёш, ғайратли, фидоий ўғил-қизларимиз бундан буён Олий Мажлис депутати ва сенаторларига бириктирилади.\nШу билан бирга маҳаллий кенгашларда ҳам худди Сенат ва Қонунчилик палатасидаги каби ёшлар парламенти вакиллари мактаби ташкил этилади.\nИқтидорли ёшлар орасидан янги авлод захира кадрлари – “Келажак лидерлари”ни шакллантирамиз.\nШу билан бирга, кўплаб иқтидорли ўғил-қизларимиз хориждаги нуфузли олийгоҳларда ўқимоқда, илм-фан билан шуғулланмоқда, йирик ва етакчи компанияларда иш олиб бормоқда.\nБиз ана шундай юксак билим ва малакага эга ёшларимизни Ватанимизга келиб ишлаши учун барча шароитларни яратиб берамиз.\nУларни раҳбарлик лавозимларига асосий номзод сифатида белгилаш, уй-жой ажратиш, муносиб маош тўлаш бўйича янги тизимни жорий этамиз.\nЁш кадрларни ҳар томонлама қўллаб-қувватлаш ва тарбиялашга қаратилган сиёсатимизни қатъий давом эттирамиз.\nЖорий йилдан бошлаб бундай иқтидорли ёшларимиз “Эл-юрт умиди” жамғармаси маблағлари ҳисобидан чет элларда стажировка ўтайди.\nХабарингиз бор, кейинги пайтларда келажагимиз эгалари билан ишлашнинг мутлақо янги тизими – “Ёшлар дафтари” ва “Ёшлар дастурлари” ҳаётга татбиқ этилмоқда.\nОлиб борилган амалий ишлар натижасида ўтган 8 ой мобайнида “Ёшлар дафтари”га кирган 430 минг нафар йигит-қизнинг муаммоларини ҳал этиш учун 300 миллиард сўм маблағ йўналтирилди.\nЖумладан, “Темир дафтар”даги оилалар фарзандлари бўлган 2 мингдан зиёд талабаларнинг контракт пули тўлаб берилди.\nБундан буён, ҳар қандай инвестиция лойиҳасининг бош мақсади аввало ёшлар бандлиги масаласини ҳал этишга қаратилиши керак. Бу ҳамма жойда, ўзгармас қоидага айланиши зарур.\nМактабларнинг 10-11-синф ўқувчиларини меҳнат бозорида талаб юқори бўлган касб ва ҳунарларга ўқитиш тизими йўлга қўйилади.\nБундан буён, мактаб битирувчисига аттестат беришда меҳнат бозорида талаб юқори бўлган камида битта касб ёки ҳунарни эгаллаш мажбурий қоида бўлади.\nБу тизим давлат-хусусий шериклик асосида нодавлат таълим ташкилотлари билан бирга йўлга қўйилади.\nЖорий йил якунига қадар Қорақалпоғистон, Андижон, Самарқанд, Сирдарё ва Навоийда ёшлар технопарклари фойдаланишга топширилади.\nКелгуси йили Бухоро, Жиззах, Қашқадарё, Наманган, Фарғона, Хоразм ва Сурхондарёда ҳам шундай технопарклар барпо этилади.\nШунингдек, ёшларнинг стартап ғояларини саралаб олишнинг очиқ-ошкора тизими йўлга қўйилиб, энг яхши лойиҳаларни молиялаштиришга келгуси йилда бюджетдан 100 миллиард сўм маблағ ажратамиз.\nВилоят ҳокимлари ёшларнинг “Бизнесга биринчи қадам” стартап лойиҳалари танловини жорий этиб, ҳар бир тумандан камида учтадан ғолибларга маҳаллий бюджетдан грантлар бериб боради.\nБитта грантнинг суммаси ўртача 50 миллион сўмни ташкил этади.\nЁшларни бизнесга ўқитиш, “Лойиҳалар фабрика”ларида янги ғоялар асосида инновацион лойиҳаларни ишлаб чиқиш ва молиялаштириш бўйича доимий ишлайдиган ҳамда ёшларга қулай ва қизиқарли бўлган янги тизимни яратиш зарур.\nХориждаги ёшларимизга Ватанимизга қайтиб ишлаш, ўз бизнесини ташкил этиш, уларни уй-жой шароитларига ёрдам бериш йўлга қўйилиши керак.\nУшбу ишларни молиялаштириш мақсадида, бюджетдан қўшимча 100 миллион доллар маблағ ажратилади.\nМиллий банк, Ёшлар ишлари агентлиги, Савдо саноат палатаси нуфузли хорижий олийгоҳлар билан ҳамкорликда Тошкент шаҳрида ёшларни тадбиркорликка ўргатиш бўйича янги бизнес мактаб ташкил этсин.\nКелгуси йилдан ушбу бизнес мактабнинг барча ҳудудларда филиаллари очилади.\nМаълумки, бугунги кунда ота-оналар фарзандини олийгоҳда ўқитиш учун 22-28 фоиз ставкада таълим кредитини 3 йил муддатга олмоқдалар.\nЛекин бу ҳаммага, айниқса, узоқ ва чекка жойларда яшайдиган оилаларга оғирлик қилаётгани ҳам бор гап.\n"Янги умид" – Ўзбекистон Республикаси Президенти Матбуот хизматининг навбатдаги лойиҳаси. Лойиҳа қаҳрамонлари "Аёллар дафтари" уларга янги умид бағишлагани ҳақида ҳикоя қилади.\n"Янги умид" лойиҳасининг иккинчи сони. Лойиҳа қаҳрамони- Андижон вилоятида истиқомат қилувчи ёлғиз она Шоира Жўрабоева "Аёллар дафтари"да кўзда тутилган ижтимоий ҳимоя унинг ҳаётига қандай енгилликлар олиб киргани ҳақида сўзлайди.


Рауф Инилеев: "Обод"ни бекорга ўзбекнинг "Лестери" деб аташмади" / CHAMPIONAT.asia\nРауф Инилеев: "Обод"ни бекорга ўзбекнинг "Лестери" деб аташмади"\n20 дек 2016 22:57\nТеглар : Рауф ИнилеевОбодолий лига\nТошкентнинг "Обод" жамоасига бош мураббий этиб тайинланган Рауф Инилеевнинг қуръа ҳақидаги фикрлари ва жамоага қандай келиб қолганликлари билан қизиқдик.\n"Менга "Обод" клуби раҳбарияти анча олдин таклиф билан чиққанди. Ўшанда мен уларга жавобни йил охирида айтишимни билдиргандим. Чунки соғлиғим билан муаммолар бўлганди. Декабрда эса клуб президенти телефон қилди ва жамоада ишлашимни таклиф этди.\nУмуман олганда "Обод" жамоасини кузатиб боргандим. Менга бу жамоа жуда ёқди. Ҳар қандай жамоа биринчи йили олий лигада ўйнаганда кўплаб қийинчиликлар пайдо бўлади. Мени ўзим икки марта бошқарган жамоаларимни олий лигага олиб чиққанман. Лекин у жамоалар ўша йилиёқ яна пастга равона бўлишарди. "Обод" эса характер кўрсатди ва олий лигада қолди.\n"Обод"ни бекорга ўзбекнинг "Лестери" деб аташмади. Бу албатта ёқимли ҳолат. Жамоада характер бўлиши бу муҳим жиҳатлардан биттаси. "Обод"да асосан ёш истеъдод соҳиблари тўп тепишади. Бу ҳам яхши. Айни пайтда жамоамизда тўпурар футболчи пайдо бўлган. Шоҳруз Норхонов ўзининг ёрқин ўйинлари билан терма жамоага номзод футболчига айланди.\nБугун қуръа ташлаш маросимида мухлисларни яна стадионга қайтариш масаласи кўтарилди. Тошкентда "Обод" жуда ҳам катта бўлмаган стадионда ўйнаса ҳам унинг ўйинига мухлислар ташрифи кам эмаслиги қувонарли ҳолат. "Обод" мухлислар ташрифи бўйича анча йиллар олдин ташкил этилган жамоаларни ортда қолдира олди. Бу жуда ёқимли ҳолат.\nШуни алоҳида қайд этиш керак, "Обод" учун янги мавсум жуда қийин бўлади. Чунки ҳар сафар иккинчи йили футболда ўта қийин кечади. Ўтган йили жамоалар "Обод"ни биринчи лига жамоаси сифатида қабул қилганди. Эндиликда эса жамоалар бизга жиддий рақибдек муносабатда бўлишади. Шу боис энди янада кўпроқ ишлаш, тер тўкишга тўғри келади. Ўйлайманки, жамоада характер бўлса, унда жамоа клуб раҳбарияти қўйган вазифани уддалай олади.\nТаркибни кучайтириш? Албатта ҳар бир мураббий жамоасини кучли футболчилар билан кучайтиришни истайди. Лекин бу клубнинг сиёсати шундан иборатки, бу ерда кўпроқ ёш футболчиларни тарбиялашга эътибор қаратилади. Аммо баъзи позицияларни тажрибали футболчилар билан тўлдириш лозим. Бусиз иложи йўқ. Бошқа жамоалар сафида олий лигада тажриба тўплаган футболчиларни "Обод"га олиб келиш режамиздан ўрин олган.\nҚуръа? Қуръа бизнинг хоҳишимизга боғлиқ эмас. Бу автоматик равишда бўладиган жараён. Умуман олганда қуръа ёмон бўлмади. Чемпионатни Наманганда бошлашимизни ёқимли тарафи шундаки, "Навбаҳор"нинг ўйинларига асосан жуда кўп минглаб ишқибозлар ташриф буюришади ва бундай муҳитда ўйнаш ўзгача завқ бағишлайди. Иккинчи турда бу йилги олий лигада қолиш учун курашган рақиб "Қўқон-1912" билан ўйналади. Лекин 3-турга келиб рақиб анча жиддийлашади. "Бухоро" сўнгги йилларда анча кучаймоқда ва бу жамоа ўз олдига юқори мақсадларни қўяётгани фикримга тасдиқ бўла олади. Уларга қарши ўйин қийин ўтиши шубҳасиз. Бухорода ўтган йили энг мухлислар ташриф буюришди. Демак у ерда ҳам футбол ҳавоси кезмоқда. Умуман олганда, қуръа жамоамиз учун ёмон келмади", - дея ўз фикрлари билан ўртоқлашди "Обод" жамоасининг янги бош мураббийи Рауф Инилеев.\nРауф Инилеев "Обод"ни бекорга ўзбекнинг "Лестери" деб аташмади", деб нимага шаъма қиляптилар?\n"Лестер" ҳам Англия премьер лигасидаги дебют мавсумда АПЛда жон сақлаб қолганди ва кейинги йили чемпион...\nЯхши ният қилган бўлсалар керак. Нима ҳам дердик, Рауф Талгатовичга ҳам Клаудио Раньерининг йўлини берсин деймиз...\n2007 йил Осиёнинг энг яхши мураббийи "Обод" раҳбарияти билан учрашди\nРасман: Рауф Инилеев - "Обод" бош мураббийи\nФОТОГАЛЕРЕЯ. Олий лига-2017. Қуръа ташлаш маросими\nОлий лига-2017. Қуръа ташланди


Ўзбек блогерлари чемпионати қоидалари бўйича қисқа ва лўнда қўлланма | Xushnudbek.uz\n19.03.2015\tin Blogerlar chempionati, Saralangan 2 фикр\n21 март кунидан ўзбек блогерлари ўртасида иккинчи чемпионатга старт берилади. Мазкур чемпионат Ўзбекистон мустақил босма оммавий ахборот воситалари ва ахборот агентликларини қўллаб-қувватлаш ва ривожлантириш жамоат фондининг молиявий кўмагида ташкил қилинаётган бўлиб, ундан кўзланган асосий мақсад ўзбекистонлик интернет-фойдаланувчилари орасида профессионал блог юритиш кўникмаларини ривожлантириш орқали уларнинг фуқаролик жамиятидаги фаоллигини оширишдир.\nЧемпионат жами 3 босқичда ташкил қилинади ва апрель ойининг сўнггига қадар давом этади. Танловнинг умумий соврин жамғармаси қарийб 10 млн. сўмни ташкил қилмоқда.\nМазкур танловда қатнашиш шартлари ва ўтказилиш тартибига оид асосий саволларга қуйида жавоб олишингиз мумкин:\nЎтказилиш муддати қачон?\n1-босқич: 21 март – 2 апрель, иштирокчилар сони чекланмаган;\n2-босқич: 7-14 апрель, энг яхши 30 нафар блогер иштирокида;\nФинал: 19-26 апрель, энг яхши 10 нафар блогер иштирокида.\nҒолиблар қандай совринлар билан мукофотланади?\n“IT Blog” – ҳамкоримиз UzInfoCom компьютер ва ахборот технологияларини ривожлантириш ҳамда жорий этиш маркази мазкур номинация бўйича 3 нафар блогерга 2 йил муддатга 500 мб. хостинг ажратади ҳамда танланган блогерларга www.index.uz техноблогида 3 та текин PR-мақола жойлаштириш ҳуқуқини беришади (аслида техноблогда битта PR-мақола жойлаш 150 минг сўм). Шунингдек, “IT Blog” номинацияси бўйича танлаб олинган блогерлар учун www.index.uz техноблогида алоҳида саҳифа ҳам ажратилади.\n“Ўз ишларида ўзбек тилининг имло қоидаларига амал қилган энг яхши блогер” – Ўзбекистон Миллий энциклопедиялар тўплами (13 та том) (Telegraf.uz мукофоти)\nКимлар қатнашиши мумкин?\nТанловда миллати, жинси, ёши ва яшаш жойидан қатъи назар Ўзбекистон Республикаси фуқароси бўлган жисмоний шахслар қатнаша олади.\nЧемпионатда ўзбек ёки қорақалпоқ тилида ёзилган ишлар қабул қилинади.\nЭътиборли томони, танловда нафақат блог юритадиган, балки блоги мавжуд бўлмаган шахслар ҳам бемалол қатнашиши мумкин.\nҚатнашиш тартиби қандай?\nҚатнашиш тартиби жуда оддий:\nЭнг аввало танловни ўтказиш учун махсус яратилган http://blog.telegraf.uz сайтида рўйхатдан ўтилади;\nШундан сўнг ўзининг блогпости манзилини ушбу сайт орқали ташкилотчиларга тақдим этади. Бўлди, иштирокчилардан бошқа ортиқча нарса талаб қилинмайди.\nШахсий блоги мавжуд бўлмаган шахслар эса ўз ишларини [email protected] электрон почтасига юборишса бўлди, танловга қабул қилинади.\nБиринчи босқич учун 2015 йил 1 январдан 2015 йил 2 апрелга қадар ёзилган блогпостлар қабул қилинади. Қолган босқичлар учун эса янги блогпост ёзилиши керак.\nҲар бир босқичда фақат бир дона блогпост топширилади.\nБлоги йўқ шахсларнинг ишлари қаерда эълон қилинади?\nБлоги йўқ шахслар томонидан [email protected] электрон почтасига юборилган ишлар Fikr.uz сайтида «Блогерлар чемпионати» умумий рукни остида муаллифи кўрсатилган ҳолда чоп этилади.\nҚандай мавзуда ёзиш керак?\nТанловнинг барча босқичида блогерлар эркин мавзуда ижод қилишлари мумкин. Айнан танлаб олинган мавзу берилмайди.\nБлогпостга қандай талаблар қўйилади?\nБлогерлар исталган кўринишда блогпост ёзиши мумкин. Блогпост ҳажми чекланмаган. Блогпост шаклига (матн, фото, видео, аудио ва ҳ.к.) ҳам чеклов йўқ. Бу блогернинг ўз услубига ва креативлигига ҳавола. Кимдир фақат матн, кимдир фақат шеър, кимдир фақат фото ёки видео тақдим қилиши мумкин. Барча ишлар қабул қилинади.\nҒолиблар овоз бериш йўли билан аниқланади. 1-босқичда фақат ҳакамлар ҳайъати овоз бериши мумкин, иккинчи ва финал босқичида эса ҳакамлар, блогерлар ва оддий ўқувчиларнинг овози ҳам ҳисобга олинади.\nТанловнинг тўлиқ қоидалари билан қуйидаги саҳифа орқали танишишингиз мумкин.\nблог блогер танлов ўзблог чемпионат\t2015-03-19


мактаб – Сурхон тонги\nКамолотга элтувчи маскан\nТуманимиз марказига олиб борувчи йўл “Юртим жамоли”, “Ал-Ҳаким ат Термизий”, “Янги диёр” маҳаллалари жойлашган қўрғон орқали ўтади. Бу ҳудуднинг ўқувчи-ёшлари билим эгаллаш, спортга қизиқиш билан бирга санъатга чанқоқ, мусиқага меҳри бўлакча. Собиқ Гагарин қўрғони (ҳозирги “Юртим жамоли” МФЙ)да иш бошлаган 10-сон болалар мусиқа ва санъат мактаби биноси яроқсиз ҳолатга келгандан …\nСобиқ ўқувчилар совғаси\nМай 29, 2019\tТаълим 0\nМузработ туманидаги 2-умумтаълим мактабида бу гал сўнгги қўнғироқ тадбири ўзгача ташкил этилди. Унда мактабнинг битирувчи ўқувчилари ҳамда ўқитувчиларидан ташқари, ушбу даргоҳни бундан 20 йил олдин тамомлаган собиқ синфдошлар ҳам иштирок этишди. Уларнинг ташрифи байрам тадбирига файз бағишлади. Сўзга чиққанлар болалик даврларини эслашиб, таълим берган устозларига миннатдорчилик билдиришди. Ёшларни бугунги шароит …\nАпрел 17, 2019\tТаълим 0\nМактаб улуғ даргоҳ. Ҳар бир ота-она фарзандларини мактабга топшириб, келажакда Ватаннинг муносиб ворислари бўлиб етишишини чин дилдан орзу қилади. Шундай экан, мактаб ёшларнинг келажагини белгилаб берувчи, ҳаётга мустақил қадам қўйишга, фикрлашга, хуллас, одам бўлишга тайёрлайдиган маскан ҳисобланади. Хўш, мен бу фикрларни нимага айтаяпман? Менинг фикрим шундан иборатки, мактабдаги ҳар бир …\nАпрел 12, 2019\tТаълим 0\nКитоб инсоннинг энг яқин сирдоши ва дўсти ҳисобланади. Президентимиз Ш. Мирзиёевнинг жорий йил 19 мартда ўтказилган селектор йиғилишида мамлакат ёшлари-нинг маънавиятини юксалтириш, барча кутубхоналар фондини бойитишда раҳбар ходимлар ташаббус кўрсатиши лозимлиги ҳақидаги таклифлари юртимизда яна бир хайрли ишнинг бошланишида муҳим омил бўлди. Мактабларга китоб совға қилинди Ана шу ташаббусни қўллаб-қувватлаган …\nАпрел 9, 2019\tМаданият 0\nМуайян бир маҳаллий шароитда айтилган достонлар иккинчисидан фарқланиб борган. Бу эса достончилик мактабларининг вужудга келишига сабаб бўлган. Ўзбек фольклоршунослигида Булунғур, Қўрғон, Шаҳрисабз, Қамай, Шеробод, Жанубий Тожикистон ва Хоразм каби поэтик достончилик мактаблари бахшичилик санъатининг марказлари сифатида эътироф этилади. Мисол учун, Булун ғур мактабига мансуб Фозил Йўлдош ўғли кўпроқ қаҳрамонлик достонларини …\nМарт 20, 2019\tМаданият 0\nҚумқўрғон туманидаги 1-умумтаълим мактабида сана ва байрамларга бағишлаб турли тадбирлар ўтказиш анъанага айланган. Халқимизнинг боқий ва навқирон байрами Наврўз шодиёналарига ҳам мактаб педагогик жамоаси ва ўқувчилар пухта ҳозирлик кўришди. Наврўзни нишонлаш муносабати билан ўқувчилар хусусан, қизлар миллий либослар кийиб, турли саҳна кўринишларини ижро этишди. Ўқувчилар ўртасида “Оқ теракми, кўк терак…” …\nМактабимизда миллий бурчак\nЮртимизда баҳор фаслининг ташрифи қалбларимизга илиқлик, байрам кайфиятини бахш этади. Урф-одатларимиз ва анъаналаримиз ҳам айни шу баҳор билан уйғунлашиб, ажойиб манзара касб этади. Ўқув муассасаларида ёш авлодни миллий руҳда тарбиялаш мақсадида катта ишлар қилинмоқда. Термиз шаҳридаги 15-мактабда ташаббускор ўқитувчилар томонидан “Миллий бурчак” ташкил этилди. Бурчакни кўрган борки, қалбини ўзгача ҳиссиётлар …\nФеврал 15, 2019\tТаълим 0\nТермиз шаҳридаги 11-умумий ўрта таълим мактабининг 1“б” синф ўқувчилари ўртасида “Шу азиз юрт фарзандимиз” шиори остида байрам ўтказилди. Тадбирнинг асосий мақсади мурғак қалбларда она Ватанга, оилага бўлган муҳаббат туйғуларини шакллантиришдир. Болажонлар мактаб остонасига илк қадам қўйган кундан бугунга қадар олган билимлари, она, Ватан, мактаб, китоб, мутолаа ҳақидаги тушунчалари ва қарашларини …\nФеврал 1, 2019\tТаълим 0\nёхуд Музработдаги 25-мактабда қачон тартиб ўрнатилади? Таҳририятимизга Музработ туман “Халқ йўли” маҳалласида яшовчи фуқаро, 25-умумий ўрта таълим мактаби бошланғич синф ўқитувчиси Шоҳиста Баҳромова томонидан директор Дилфуза Джўраеванинг устидан шикоят хати келди. Масалага ойдинлик киритиш мақсадида 25-умумтаълим мактабига йўл олдик. Маълум бўлишича, бизга қадар бу масала вилоят давлат молиявий назорат бошқармаси …\nЯнвар 31, 2019\tТаълим 0\nэнди ўқий оламан… Ўйинқароқ болалик остонасидан мактаб сари эндигина қадам қўйган жажжиларга ҳарф ўргатиш, уларни саводли қилиш игна билан қудуқ қазишдек машаққатли юмушдир. Аммо у қанчалик масъулиятли бўлмасин, бошланғич синф ўқитувчилари бунинг уддасидан чиқишмоқда. Яқинда Термиз шаҳридаги 15-умумтаълим мактабида устоз-муаллима Феруза Адлиева раҳбарлик қилаётган 1-“Е”-синф ўқувчиларининг саводхонлик байрами бўлиб ўтди. …\nСаҳифа Page 1-чиси 2-дан12\t»\nЁшлар иш билан банд\nКорхоналар учун имтиёз


Лола Йўлдошева: “Санъаткорлар ичида яқин дўстим йўқ!” - 27 Апреля 2014 - SMS SHERLAR, SMS TABRIKLAR, SMS SEVGI WWW.SHERLAR.UZ\nГлавная » 2014 » Апрель » 27 » Лола Йўлдошева: “Санъаткорлар ичида яқин дўстим йўқ!”\nМафтункор, жозибали, сирли, чиройли табассум эгаси, оила ва санъатни бир маромда ушлай оладиган... Юқоридаги таърифларнинг барини хонанда Лола ЙЎЛДОШЕВАга нисбатан қўллаш мумкин. Ҳақиқатда унга бугун кўплар ҳавас кўзи билан қарайди. Бошқа ҳамкасбларидан фарқли ўлароқ, узоқ ижодий танаффусига қарамай, санъатдаги даражасини ушлаб туролгани ҳам унинг энг катта ютуқларидан бири. Хонандага тингловчиларнинг қизиқиши ҳамон йўқолмаслиги - Лола билан суҳбат уюштиришимиз сабабларидан бири. Интервью давомида суҳбатдошимизнинг кимлар учундир маълум, айримлар учун сир бўлиб келаётган қирраларини очишга ҳаракат қилдик...\n— Сизни кўриб турганимиздан хурсандмиз. Доимгидек гўзалсиз!\n— Раҳмат. Таклифингиз учун ташаккур!\n— Нега айнан Япон боғига учрашув белгиладингиз?\n— Ҳозир баҳор, уйғониш фасли. Табиат қўйнида бўлишни жуда яхши кўраман.\n— Тўғри, очиқ ҳавода дилдан суҳбатлашишга нима етсин. Интервьюни бошлаймизми?\n— Куни кеча радио тўлқинларда янги “Жоним айт” қўшиғингизнинг премьераси бўлиб ўтди...\n— 23 апрелдан бошлаб, клипмейкер Ёдгор Носиров билан ҳамкорликда сюжет йўналишида клип суратга олиш ишларини бошлаймиз. Клипда ўзбек киносининг таниқли актёрлари иштирок этишади. “Жоним айт” клипи ҳақида батафсил маълумот беролмасам-да, лекин бир сирни очишим мумкин. Бош қаҳрамонлар ролида мен ва актёр Бобур Йўлдошев. Бундан ташқари, шу кунларда янги репертуар ва альбом устида ҳам иш бошлаганман. Янги тўплам бошқаларидан танланган мусиқа ва қўшиқлар билан фарқ қилади.\n— Хонанда Лола Йўлдошевани инжиқ санъаткорлар сирасига киритишади. Шу фикрга қўшиласизми?\n— Аёл сифатида баҳо берадиган бўлсам юқоридаги фикрни унчалик оқламайман. Ижодкор сифатида инжиқ, деган таърифга юз фоиз қўшиламан. Айнан ишимга бўлган талабчанлик мени шунга мажбур қилади. Қилаётган ишимда ҳаммаси ўз ўрнида ва меъёрида бўлиши шарт.\n— Ҳатто ижтимоий тармоқдаги саҳифаларинигизга жойлаштирган суратларингизда ҳам кутилмаган кадрларни учратиб бўлмайди. Гўё ҳар бир расмни жойлаштиришда бу ҳақида узоқ ўйлаб иш тутганга ўхшайсиз. Бу одатни бошқа ҳамкасбларингизда кузатилмайди.\n— Негадир бунга эътибор бермаган эканман. Лекин сурат жойлаштиришдан олдин ўйлаш ва танлашим бор гап. (Кулиб) Балки бу меннинг феъл-атворимдан келиб чиққан одатдир, яна ким билсин... Тез кунларда кутилмаган, барча учун қизиқ бирор-бир суратимни жойлаштиришга ҳаракат қиламан.\n— Сўнгги пайтлар кўзга ташланадиган, очиқ либосларда кўринаётганингиз эътиборимизни тортди...\n— Илгари жуда ёш бўлганим сабаб очиқ либослар кийишга журъат қилолмасдим. Бугун эса улғайдим, меъёрни унутмаган ҳолда ўзимга ярашган либосларни кийишга ҳаракат қиляпман. Турмуш ўртоғим ҳам мен танлайдиган услубга қаршилик кўрсатмаган. Назармида, либос масаласида чегарадан чиқаётганим йўқ.\n— Сизни санъаткорлар даврасида учратиш қийин. Кўпроқ бошқа соҳа вакиллари билан мулоқотда бўласиз. Бунга нима сабаб?\n— Ҳамкасбларим орасида яқин дўстим йўқ, бўлмаган ҳам. Тўғри, санъаткорлар ичида бир-биримиз билан мулоқотда бўладиганлари ҳам бор. Бироқ уларни дўстим, деёлмайман. Ҳаётда ишонган дўстларим санъаткор эмас, балки мени яхши тушунадиган қадрдонларим. Бошқалар сингари уларни оммага кўрсатгим келмайди.\n— Оила даврасида ҳордиқ чиқаришни яхши кўришингизни биламиз. Оила аъзоларингиз билан дам олишни ҳам канда қилмайсиз. Бу ўзига хос анъанами?\n— Тўғри! Оилам билан саёҳатда бўлиб ҳордиқ чиқариш жон-у дилим. Айниқса, бирор-бир йирик ишларни амалга оширгандан кейин дам олгани боришни ёқтираман. Концертимдан сўнг албатта сайёҳатга жўнаймиз. Умуман олганда, ҳар бир одам бир йилда бир маротаба бўлса ҳам ўзи ва оиласи учун вақт ажратиши керак!\n— Турмуш ўртоғингиз жуда жиддий ва бироз қўрсдек кўринади. Сиз билан биргаликда эса унинг нақадар романтик эканини сезиш қийин эмас...\n— Аслида тўйдан олдин кўнглимни топиб, эътиборимни торта олган жиҳат ҳам айнан турмуш ўртоғимнинг роматиклиги. У “сюрприз”ларни жудаям хуш кўрадиган инсон.\n— Фарзандлар улғаявергани сайин оиладаги романтика ҳам ўз-ўзидан камаяди, деган гаплар тўғрими?\n— (Кулиб) Афсуски, ҳа! Баландпарвоз гаплар билан мақтаниб, йўқ оиламизда роматика камаймаган, деёлмайман. Сабаби, оила, турмуш, кундалик ташвишлар билан ўралашиб қоларкан киши. Аммо кутилмаганда ўзига яраша романтика яратиш мумкин. Масалан, куни кеча мазали таом тайёрлаётгандим, кутилмаганда турмуш ўртоғим бир даста гул билан кириб келди. Шубҳасиз бу ёқимли жараён! Кўпроқ чет элга ҳордиқ чиқариш учун борганимизда бир-биримизга турли совғалар қилишга одатланганмиз. Оилавий саёҳатлар ҳам эр-хотин ўртасидаги муносабатларни янгидан бошланишига туртки бўлади.\n— Ҳалиям кўпчилик “Лола турмуш ўртоғи билан бирга яшамайди”, деган фикрда...\n— Бу фикрлар бир вақтлар тарқалган бўлар-бўлмас турли гап-сўзларнинг асорати, холос.\n— Бу гапларни эшитиш сиз учун ёқимсиз бўлса керак?\n— Асло! Агар ҳақиқат бўлганида, сиримдан воқиф бўлишди, деган ўй билан бироз ҳафа бўлишим мумкин эди. Худога шукр, тўлақонли оиланинг бекасиман! Аслида гап-сўзларга эътибор берадиган аёл эмасман.\n— Ҳар йили Лоланинг концертида ўзига ҳос кутилмаган “фишка”ларни кузатамиз. Бу йили “Тановар”га рақс тушишингиз барчани ҳайратлантирди...\n— Аслида бу рақс кутилмаганда концерт дастурига киритилганди. Тайёргарлик жараёнида Ўзбек Миллий академик драма театрида намойиш этилган “Ўзбекча рақс” спектаклини кўргани бордим. Бош рол ижрочиси Дилбар Икромованинг ўз келинига “Тановар” рақсини ўргатишидан таъсирландим. Ҳар бир ҳаракат ўзида чуқур маънони англатиши мени лол қолдирди. Спектаклдан чиқдим-у, бу рақсни албатта ижро этишим керак, деган фикр уйғонди. Ва ҳеч қандай қийинчиликларсиз рақс ҳаракатларини ўрганиб, концертда уни ижро этдим. Аслида рақс билан биргаликда қўшиқ ҳам куйлашим керак эди. Аммо етарли даражада машқ қилолмаганим туфайли рақс билан чекланишга мажбур бўлдим. Ҳечқиси йўқ, келаси йилги концертимда бу хатони тузатиш имконим бор (жилмайди).\n— Камдан-кам ҳолатларда кечирим сўрайман. Айбим бўлмаса, узр сўраш ҳақида умуман ўйламайман ҳам. Фақат онамдангина ҳар қандай вазиятда кечирим сўрашга тайёрман!\n— Илгари менда бу туйғу жуда кучли эди. Бугун эса уни ҳаётимдаги номланиши бироз ўзгарган. Яъни, унинг ўрнига ўз-ўзини хурмат қилиш, яхши кўриш сўзларини қўллайман. Чунки ҳақиқатда инсон ўзини хурмат қилиб, яхши кўриши шарт! Ана шунда бошқалардан ҳам шундай муносабат қайтади.\n— Тахминан 5 йил олдин Лола жудаям йиғлоқи эди. Эътибор қилишга арзимас нарсаларга ҳам кўз-ёш тўкаверарди. Бугун эса у ўзгарган. Ҳаётий сабоқлар мени шунга ўргатди. Эндиликда ўзимни салбий ҳолатлардан асрай оламан. Йиллар ўтиши билан қалбан кучли аёлга айланганимни ҳис этяпман. Сўнгги вақтларда кўпроқ хурсандчилик сабаб йиғлаяпман (самимий кулади). Яқинда ўғлимнинг боғчасида ўтган тадбирда фарзандим эришган ютуқларни кўриб, фахрланганимдан кўзимга ёш келди. Ҳар бир одамнинг ҳаётида севинч кўзёшлари бўлишини истайман!\nБу саволга жавоб бериш нақадар қийин эканини тасаввур ҳам қилолмайсиз. Шу кунгача бу нарса тўғрисида ўйламаган эканман... (Узоқ ўйланиб) Бу ҳаётда маълум бир нарсага умуман рози бўлмайман деб бўлмайди. Чунки ҳаёт чарҳпалаги вақт келиб қачондир рози бўлмайман деган нарсангизга розилик беришга мажбур қилиб қўйиши мумкин.\nКатегория: ШОУ-Бизнес | Просмотров: 1324 | Добавил: SHAXZOD_M | Теги: Лола Йўлдошева: “Санъаткорлар ичида | Рейтинг: 0.0/0\n4 asal77 (2014.04.30 13:54)\nhamma qatori Lolaga ham omad\n3 zoirusto (2014.04.30 11:17)\nlola manga yoqadida juda chiroyli gaprdi\n2 FARRUH_6777 (2014.04.29 07:48)\nлолага омад тилайман яхши кушик айтадила\n1 dilya2121 (2014.04.26 15:35)


КЕЛИННИНГ ҚЎЛИ ЭГPИ БЎЛСА... - AmuNews.uz - энг сўнгги янгиликлар\nКЕЛИННИНГ ҚЎЛИ ЭГPИ БЎЛСА...\nБозоргул эна ҳарбийда ишлайдиган ўғлини, невараларини кўриб келиш учун Фарғона шаҳрига кетадиган бўлди. Чоли тушмагур эртадан кечгача арнасой бўйидаги боғдан бери келмайди.\n– Эксам-тиксам элга наф, мендан кейингиларга давлат-да, – дейди. Кенжа ўғли Наримонжон ҳали ўқиб юрибди. Бири ўқишни тугатса, яна бири – магистр бўламан, деди, бўлди, энди олимликнинг ўқишига кириб олган. Сира уйланаман, демайди. Катта келини жуда эпли, ҳар йили ёзда, кузда келиб турли шарбат-у мураббо дейсизми, маринадли тузламаларми, мўл-мўл қилиб тайёрлайди. Хонадон омбори турли банкаларга тўла.\nБозоргул эна бот-бот қўшни келин овқатми, иссиқ нонми олиб чиққанида бир банка консерваланган мевами, тузламами бериб туради.\nҚўшнилари бирам яхшики, баъзан уларга "ўзинг олиб чиқақол”, деб омборхона эшигини очиб беради.\n– Қизим, Фарғонага, Нурали акангларникига кетаётирман, – деди ён қўшнисининг кенжа келини Ноилага. – Шу, Камол бобонгнинг ош-овқатига қараб тургин-а!\n– Яхши бориб келинг, момо, ўзим қарайман, ҳеч қайғурманг, – деди мулойимлик билан Ноила.\nБозоргул эна кетган куннинг эртасига тушликда Ноила Камол бобога бир коса овқат олиб чиқди. Ҳамма ёқ сув қуйгандек жим-житлик. Бозоргул эна тайинлагани учун товуқларнинг дон-дунидан ҳам хабар олиб турган Ноила ҳовлини бир айланиб чиқди. "Бобо ҳали боғдан қайтмабди-да”, ўйлади у. Ҳақиқатан ҳам Камол бобо шу куни боғида қолган эди. Ноила қараса, омборхона эшигида қулф йўқ, шу топда кўнглига шайтон ораладими, қўлидаги косани чорпояга қўйиб, аста омборга кирди. Қатор териб қўйилган банкаларга қараб юрди. "Иккитасини олиб чиқиб кетсам, ким билиб ўтирибди?” – кўнглидан ўтди унинг. Банкаларни олди-ю, ҳеч нарса кўрмагандай, чиқди-кетди.\nИкки ҳафталардан сўнг Бозоргул эна Фарғонадан қайтиб келди.\n– Ноила, – деди қайнонаси, – Бозоргул энанг йўлдан чарчаб келган, айтиб чиқ, бирга овқатланамиз.\nҚўшнилар очилиб-сочилиб овқатландилар. Бозоргул эна Фарғонадаги келини бериб юборган пишириқларни дастурхонга қўяркан:\n– Шу келиним жуда пазанда-да, омборда қаторлаштириб қўйган банкаларнинг-ку саноғи йўқ, – деди ғурурланиб.\n– Кетишингизда овора бўлиб икки банка тузлама қолдирибсиз, маза қилдик, уйимиздаги тугаган эди, – деди Ноиланинг қайнонаси Салима эна миннатдор оҳангда.\nДастурхонга чой келтириб қўяётган Ноила кўзларини олиб қочди. Бозоргул эна сир бой бермади.\n– Ҳай, Салимажон, менда бор, сендаям бор, дегани. Шунча йил сеники, меники демадик, энди ҳам демаймиз. Муҳими, кўнгиллар тўғри бўлсин, ҳа, кўнгиллар тоза бўлсин.\nҲеч нарсадан бехабар Салима эна қўшнисининг гапларини бош ирғаб маъқуллади.\nБозоргул эна Ноилага ҳеч нарса демади. Ноила ҳам "кампир билмади”, деб ўйлаб қўйди.\nОрадан беш-ўн кунча вақт ўтиб, Бозоргул эна Ноилага:\n– Қизим, мен Нукусга, Наримонжонни кўргани кетаётирман, бугун ўша ёқда ётиб қоламан, бобонг ҳам боғда пишиқчилик, келолмаса керак. Шу, товуқларнинг дон-дунига қараб турсанг, – деди. У атайлаб омборхона эшигидаги қулфни калити билан қолдирди...\nНукусдан келиб, тўғри омборхонага кирди. Белгилаб қўйган банкаларидан учтаси йўқ эди. Бу ҳақда лом-мим демай, бир ҳафтани ўтказиб, Салима энаникига чиқди. Салима эна азбаройи қувонганидан Бозоргул энани уй тўрига ўтқазди.\n– Сизга минг раҳмат, – деди ростмана миннатдорлик билан. – Доим менинг болаларимнинг ҳам ғамини чекиб юрасиз. Pустамжоннинг туғилган кунида икки банка тузлама билан бир банка шарбат берган экансиз, Ноила айтди. Дастурхонга мўл-кўлгина етганини кўрсангиз, Pустамжон ҳам роса қувонди!\nБу гал Бозоргул эна қўшни келиннинг "сир”ини очишга қарор қилди.\n– Ноилахон, қизим, – чақирди у ҳовлида тимирскиланиб юрган келинчакни. – Қани, бери кел, болам.\nНоила Бозоргул эна бу сафар ҳам билмайди, деган ишонч билан супа ёнига келиб салом берди.\n– Баракалла, қизим, бошинг омон бўлсин, – деди ҳамон сир бой бермай Бозоргул эна. – Қизим, мен берган банкаларни би-и-ир қаторлаштириб қўйчи! Ҳали Фарғонадан ёзда чечанг келса, керак бўлади.\nНоила шошиб қолди. Кўзини ердан узмай, аста орқасига бурилаётган эди-ки, Бозоргул эна яна гап қотди.\n– Тўхта, келин, аввал мен банкаларни қандай берганимни ва қандай олиб чиққанингни қайнонангга айтганингдай қилиб би-и-ир айтиб бер...\nНоила ҳам уятдан, ҳам ноқулай ҳолатидан йиғлаб юборди.\n– Йиғлама, – деди Бозоргул эна. – Шуларни ёлғон аралаштирмай, ўғирламай, сўрасанг ҳам берардим, қизим! Менинг омборимда турганидан Салимажоннинг болалари еб, лаззатлангани яхши. Сен бир эмас, икки марта ёлғонга юрдинг. Икки бора омонатга хиёнат қилдинг. Қайнонанг, эринг, меҳмонларингга ўғирлик луқма едирдинг! Шу ишни бир оғиз ўзимга айтиб қилганингда олам гулистон эди. Майли, мен розиман, болам, лекин қилган гуноҳингга рози эмасман. Токи бу одатингни ташламас экансан, мен сенга ҳеч қачон ишонмайман. Элда бир гап бор:\n– Келиннинг қўли эгри бўлса, аввал эрни, сўнгра элни қуритади.\n– Салима, – деди кетар чоғида Бозоргул эна – бу иш содир бўлмади, мен ҳеч нарса кўрмадим ва демадим. Сен ҳам шундай қил, бу гап элга ораламасин. Келин феълини тўғриласин!\nНоила уятдан қалтираб-қақшаб йиғлаганча иккала кампирдан кечирим сўради.


Воронин-Смирнов учрашуви натижасиз якунланди\nМолдова президентининг айирмачи ўлка – Днестрбўйи республикаси раҳбари билан Тираспол шаҳрида ўтказган учрашуви 18 йилдан буён давом этиб келаётган можаро ечими йўлида ҳеч қандай натижа бермади.\nХабарларга қараганда, Днестрбўйи раҳбари Игорь Смирнов Молдова президенти Владимир Воронинга: "Днестрбўйи Молдованинг бир қисми бўлмоқчи эмас", деган. Бунга Воронин: "У ҳолда нима тўғрисида гаплашмоқчимиз ўзи?" деб жавоб берган.\nДнестрбўйи 90-йиллар бошидаги қисқа муддатли урушдан кейин ўзини Молдовадан мустақил, деб эълон қилиб олган. Бироқ унинг мустақиллигини шу пайтгача ҳеч ким тан олган эмас.


01:01 / 10.04.2017\nExpressen швед газетаси 9 апрель кечки пайт ўз манбаларига таяниб, Стокҳольмдаги терактни содир этишда гумонланиб 7 апрелда ҳибсга олинган, Ўзбекистоннинг 39 ёшли фуқароси Раҳмат Оқилов айбини тан олувчи кўрсатмалар берганини маълум қилди.\n"Expressen маълумотларига кўра, Раҳмат Оқилов сўроқ пайтида қилган ишидан мамнун эканлигини айтган. Бундан ташқари, у эришмоқчи бўлган нарсасига эришганини айтган. Expressen’нинг маълум қилишича, Оқилов Дроттниггатан кўчасидаги ҳужумда юк машинасини бошқарганини тан олган", деб ёзмоқда нашр.\nНашр берган маълумотлар расман тасдиқланмаган. Швеция ички ишлар вазирлиги ҳибсга олинган шахснинг исмини айтмаяпти. Бироқ Стокҳольмдаги матбуот-анжуманида полиция вакили гумонланувчи 2014 йилда Швецияда яшашга рухсат олишни сўраганини айтган. 2016 йилда унга рад жавоби берилган. Февралда Швеция миграция хизмати Оқилов ишини уни мамлакатдан чиқариб юбориш учун полицияга топширган ва шундан кейин у қидирувда бўлган.\nСтокҳольм полицияси терактни содир этишда гумон қилиб 2 кишини ҳибсга олди. Иккинчи гумонланувчи 9 апрель эрталаб ушланган. У ҳақида ҳозирча маълумотлар йўқ.\n7 апрель кундузи юк машинаси ҳайдовчиси Дроттнинггатан кўчасида одамларни босиб кетган. У 550 метр юриб ўтиб, Ahlens савдо маркази биносига урилган. Аниқланишича, машина ундан юк туширилаётганда ўғирлаб кетилган. Ҳужум оқибатида 4 киши ҳалок бўлган, 15 киши жароҳат олган.\nтеракт гумонланувчи Стокҳольм Раҳмат Оқилов


Admin 18,01-2019 4107\nГиёҳвандлик офатига қарши халқаро миқёсда кураш олиб борилмоқда. Шунга қарамай, дунё бўйича тахминан 80 миллиондан ортиқ одам гиёҳвандлик балосига гирифтор бўлган.\nБежизга уни “аср вабоси” дейишмайди. Тарихий маълумотларга кўра, гиёҳвандлик, афюн истеъмол қилиш милодий ўн учинчи асрда мўғуллар истилоси чоғида улар томонидан дунёнинг кўплаб мамлакатларига тарқатилган. Аллома ибн Ҳожар ал-Маккийнинг “Фатовои Кабир”ида айтилишича, “Гиёҳвандлик моддаларини истеъмол қилишда бир қанча зарарлар мавжуд: у инсон тафаккурини ўтмаслаштиради, тананинг турли касалликларга чидамлилигини йўқотади, хотирани сусайтиради, бош, юрак, сил, истисқо хасталикларини юзага келтиради, ибодатдан тўсади, шарму ҳаёни кетказади, инсоний муносабатлар ва мурувватга зарар етказади”. Бундан ташқари, бу зарарли иллат инсонни ўта ялқов, камғайрат, оилага бепарво, ҳамиятсиз, руҳан ва жисмонан заиф қилиб қўяди, кўзни хиралаштиради, тишларни тўкиб юборади.\nГиёҳвандлик инсонга ҳар томонлама зарар келтиришини ғарб ва шарқ тиббиёт мутахассислари бир овоздан тасдиқлашган. Гиёҳвандлик воситаларини истеъмол қилувчилар ўнлаб тузалмас касалликларга йўлиқиши, ҳаётдан эрта кўз юмиши, улардан мажруҳ, ақли ноқис фарзандлар туғилиши исботланган. Бу эса, инсоннинг ўз жонига қасд қилиши билан баробардир. Шифокорларнинг таъкидлашича, гиёҳвандлар ҳам жисмоний, ҳам маънавий жиҳатдан жуда ҳам тез қарийди. Гиёҳвандликка муккасидан кетиш охир-оқибат инсоннинг умрига зомин бўлади. Қуйидаги воқеа эса, фикрларимизнинг ҳаётий исботидир.\nРавшан Жўраев (исм-шарифлар ўзгартирилган) қонунчилигимизда тақиқланган, ёввойи ҳолда ўсувчи наша ўсимлигини дала майдонидан кейинчалик сотиб даромад ортириш мақсадида кўп миқдорда юлиб олиб, қуритиб, йиғиб қўяди. У даладан йиғилган вазни 125,7 грамм бўлган “марихуана” гиёҳвандлик воситасини 1 литр ҳажмли 1 дона шиша банкага жойлаб, уйига яшириб қўяди. Р. Жўраевнинг ноқонуний хатти-ҳаракатларидан хабар топган фуқаро Ж. Анваров унинг жиноятини фош этиш мақсадида Р. Жўраевнинг ёнига харидор сифатида бориб, ундан вазни 3,6 грамм бўлган “марихуана” воситасини гўёки истеъмол қилиб кўриб, яхши бўлса, қолган гиёҳванд воситасини 500 минг сўмга сотиб олишга келишиб, олиб кетади.\nКейин эса, фуқаро Ж. Анваров туман Ички ишлар бўлими бошлиғи номига ариза билан мурожаат қилади. У аризасида Р. Жўраевнинг гиёҳвандлик воситаси олди-сотдиси билан ноқонуний равишда шуғулланаётганлиги ҳақида маълум қилиб, ундан олган 3,6 грамм “марихуана” гиёҳвандлик воситасини ўз ихтиёри билан топшириб, мазкур жиноятни фош этишда амалий ёрдам беришини айтди.\nЎтказилган судга оид кимёвий экспертизанинг хулосасига кўра қора рангли полимер пакет ичидаги модда қуруқ, майдаланган ўсимлик тупгуллари, барглари экани, у таркибида фаол гиёҳванд модда – тетрагидроканнабинол мавжуд бўлган “марихуана” эканлиги аниқланди.\nШундан сўнг туман ИИБ ЖҚБ ходимлари томонидан Ўзбекистон Республикасининг “Тезкор-қидирув фаолияти тўғрисида”ги Қонунига асосан тезкор тадбир ўтказилди. Тадбир жараёнида Равшан Жўраев хонадонида сақлаб келаётган 1 литр сиғимдаги 1 дона шиша банкага жойлаштирилган “марихуана” гиёҳвандлик воситасини Ж. Анваровга 500 минг сўмга сотган вақтида ушланди. Мазкур иш бўйича холислар иштирокида тегишли ҳужжатлар тузилди.\nСудга оид кимёвий экспертизанинг хулосасига кўра ашёвий далил тариқасида олинган гиёҳванд модда 122,1 грамм миқдоридаги “марихуана” эканлиги маълум бўлди.\nЖиноят ишини судда кўриш чоғида судланувчи қизилўнгач онкологик кассалиги ташхиси билан даволаниш жараёнида вафот этганлиги аниқланди. Судланувчининг турмуш ўртоғи унинг вафот этганлиги муносабати билан жиноят ишини тугатиш тўғрисида судга ариза билан мурожаат қилди. Судланувчининг вафот этганлиги ФҲДЁ бўлими томонидан берилган гувоҳнома билан тасдиқланди.\nЎзбекистон Республикасининг Жиноят-процессуал кодекси 401-моддасига мувофиқ, мазкур кодекснинг 84-моддаси биринчи қисмида назарда тутилган ҳолатлар мавжуд бўлса, суд жиноят ишини тугатиши зарурлиги белгиланган. Бундай ҳолларда, суд қўлланилган эҳтиёт чорасини бекор қилиб, ашёвий далиллар масаласини ҳал этади.\nСуд прокурорнинг жиноят ишини судланувчининг вафот этганлиги муносабати билан тугатиш ҳақидаги фикрини эшитиб, тақдим этилган ҳужжатларни текшириб, жиноят ишини тугатишни лозим деб топди. Иш бўйича ашёвий далил тариқасида эътироф этилган марихуана гиёҳвандлик воситаси йўқ қилинди.